Αυτός είναι ο Νο1 στόχος για τον πάγκο της Αγγλίας - Contra.gr - Live Sports Magazine\nΑΠΟΣΤΟΛΗΣ ΧΟΡΤΑΤΟΣ ΤΕΛ. ΑΝΑΝΕΩΣΗ: 29 Ιουν. 2016 | 12:41\nΟ Βενγκέρ για Αγγλία; Και όμως υπάρχει πιθανότητα...\nΤο ερώτημα που απασχολεί όσους Άγγλους έχουν επιστρέψει στη νηφαλιότητα μετά το γερό "χαστούκι" από την Ισλανδία και τον αποκλεισμό από το Euro, έχει να κάνει με τον επόμενο τεχνικό των "τριών λιονταριών".\nΣτο ερώτημα λοιπόν "μετά τον Χόντσον ποιος;", οι άνθρωποι της ομοσπονδίας απαντούν "ο καλύτερος που υπάρχει για να κάνει τη δουλειά".\nΣύμφωνα με δημοσίευμα της βρετανικής "Daily Mail" ο Αρσέν Βενγκέρ που μπαίνει από την προσεχή Παρασκευή (1/7) στο τελευταίο έτος του συμβολαίου του με την Άρσεναλ, πληροί όλες τις προϋποθέσεις που θέτουν στην FA.\nΚι αν ο επί σειρά ετών προπονητής των "κανονιέρηδων" είναι πρώτος στη λίστα, αυτό δεν σημαίνει ότι δεν υπάρχουν κι άλλα ονόματα που τη συμπληρώνουν.\nΔεύτερος στις προτιμήσεις έρχεται ένας πρώην δικός μας. Ο πρωταθλητής με τη Λέστερ τη σεζόν που ολοκληρώθηκε, Κλαούντιο Ρανιέρι, ο οποίος όμως δοκιμάστηκε σε επίπεδο εθνικών ομάδων και απέτυχε παταγωδώς.\nΠίσω από τον Ρανιέρι έρχονται οι Στιβ Μπρους, Έντι Χόου, Σαμ Άλαρνταϊς και Ντέιβιντ Μόγιες.


Μεγάλες Εικόνας : Ακατέργαστη σκόνη Cypionate τεστοστερόνης\nΤεστοστερόνη Cypionate 58-20-8 ακατέργαστες σκόνες τεστοστερόνης λίρας Κύπρου δοκιμής\nΠεριγραφή: άσπρη ή off-white κρυστάλλινη σκόνη\nΧρήση: Η τεστοστερόνη Cypionate είναι ένα συνθετικό ανδρόγυνο, που χρησιμοποιείται κυρίως για τη θεραπεία της τεστοστερόνης ή της κατηγορίας κλινικά χωρίς σύνδρομο τεστοστερόνης, cryptorchidism, δυσλειτουργική μητρική αιμορραγία, menorrhagia, εκτοπική ενδομητρίωση, μητρικό ινώδες, σύνδρομο εμμηνόπαυσης, μεταστατικό καρκίνο του μαστού, και των ωοθηκών καρκίνο, βλεννογόνος νανισμός, γεροντική οστεοπόρωση, όπως η απλαστική αναιμία.\nΌπως με όλη την τεστοστερόνη injectables, κάποια μπορεί να αναμείνει ένα ιδιαίτερο κέρδος στη μάζα μυών και τη δύναμη κατά τη διάρκεια ενός κύκλου. Από τους readliy νεοφώτιστους τεστοστερόνης στο οιστρογόνο, η μάζα κέρδισε από αυτό το φάρμακο είναι πιθανό να συνοδευθεί από αρκετά ένα κομμάτι της διατήρησης νερού. Η προκύπτουσα απώλεια καθορισμού κάνει φυσικά cypionate μια πολύ φτωχή επιλογή για τις κάνοντας δίαιτα ή κόβοντας φάσεις.\nΆλλος περίπου Ακατέργαστη σκόνη Cypionate τεστοστερόνης\nΑκατέργαστη στεροειδής σκόνη Phenylproprionate τεστοστερόνης Testolent 1255-49-8 για το κέρδος μυών\nΝομική υγιής σκόνη τεστοστερόνης Isocaproate ακατέργαστη χωρίς παρενέργειες 15262-86-9


sports.hellasmagazine.gr: Πήρε και Λόρενς ο ΠΑΟΚ\nΠήρε και Λόρενς ο ΠΑΟΚ\nΜετά από την απόκτηση του Ματέους ο ΠΑΟΚ με… συνοπτικές διαδικασίες προχώρησε σε άλλη μια μεταγραφική κίνηση ενόψει της νέας αγωνιστικής σεζόν. Ο «Δικέφαλος του Βορρά» συμφώνησε με τον Ιρλανδό μεσοεπιθετικό, Λίαμ Λόρενς καλύπτοντας το κενό που υπήρχε στο δεξί άκρο.\nΟ «Δικεφάλος του Βορρά» αναζητούσε έναν παίκτη με τα στοιχεία του Λόρενς και με πείρα από συμμετοχή σε ένα δυνατό πρωτάθλημα. Ο Λόρενς το 2008 είχε αναδειχθεί παίκτης της χρονιάς στην Τσάμπιονσιπ με τη φανέλα της Στόουκ βοηθώντας την αρκετά στην πορεία που έκανε για άνοδο στην Πρέμιερ Λιγκ.\nΟ Λόρενς από το 1999 έως το 2004 έπαιξε στη Μάνσφιλντ. Από το 2004 έως το 2007 αγωνίστηκε στη Σάντερλαντ έχοντας πετύχει 10 γκολ στις 73 συμμετοχές του. Τα επόμενα 4,5 χρόνια έπαιξε με τη φανέλα της Στόουκ. Στη συνέχεια έπαιξε στη Πόρτσμουθ ενώ το τελευταίο εξάμηνο είχε… καταλήξει στη Κάρντιφ.\nΕίναι μέλος της εθνικής ομάδας της χώρας του από το 2009, με τη οποία έχει σημειώσει δύο γκολ.\nΟ παίκτης αναμένεται σύντομα στην Θεσσαλονίκη για να περάσει από ιατρικές εξετάσεις και να υπογράψει.\nLabels: ΠΑΟΚ.Λίαμ Λόρενς, sport-fm.gr


Κοσμόπολις Νέα: Εξόρμηση στα Λουτρά της Αιδηψού\nΕξόρμηση στα Λουτρά της Αιδηψού\nΜετά τα πολύωρα και μακρινά ταξίδια ήταν ευκαιρία να επισκεφθούμε μια κάπως πιο κοντινή περιοχή, που εδώ και καιρό θέλαμε να πάμε και να τη γνωρίσουμε. Κι έτσι ξεκινήσαμε για την Αιδηψό. Φύγαμε από την Αθήνα αργά το βράδυ και χρειαστήκαμε περίπου μιάμιση ώρα για να φτάσουμε στη Χαλκίδα. Η Χαλκίδα τα Σαββατόβραδα είναι γεμάτη ζωή. Κόσμος καθόταν στα μαγαζιά, σε καφετέριες, εστιατόρια και μπαρ, ενώ πολλοί ήταν εκείνοι που περπατούσαν κάνοντας βόλτες στον όμορφο και γεμάτο ζωή πεζόδρομο. Μείναμε κάμποση ώρα να παρατηρούμε από τη μια τα καΐκια που έπλεαν στα νερά της Χαλκίδας και από την άλλη όλον αυτό τον κόσμο.\nΦυσικά, ένας από τους λόγους που κάνει γνωστή τη Χαλκίδα είναι το εντυπωσιακό φαινόμενο με τα «τρελά νερά» της. Το φαινόμενο του Ευρίπου είναι ευρύτερα γνωστό ως το φαινόμενο κατά το οποίο τα νερά του πορθμού αλλάζουν κατεύθυνση κάθε έξι ώρες. Το φαινόμενο αυτό έχει εξηγηθεί και οφείλεται στη θέση των πλανητών της Γης, του Ήλιου και της Σελήνης. Το ρεύμα κινείται προς μία κατεύθυνση για 6 ώρες με ταχύτητα που συνήθως είναι 5-6 μίλια ανά ώρα, αμέσως μετά ακολουθεί ένα διάστημα περίπου 8 λεπτών, όπου τα νερά παραμένουν στάσιμα, και μετά αλλάζουν κατεύθυνση και κινούνται προς την αντίθετη κατεύθυνση για τις επόμενες 6 ώρες.\nΚατά την διάρκεια ενός Σεληνιακού μήνα, παρουσιάζονται 2 περίοδοι κατά τις οποίες τα νερά είναι ακατάστατα, δηλαδή δεν ακολουθούν την προκαθορισμένη πορεία τους. Από αυτό το φαινόμενο έχει πάρει και το παρατσούκλι της η Χαλκίδα "Τρελά νερά". Το φαινόμενο αυτό παρουσιάζεται την 7η, 8η και 9η ημέρα της Σελήνης και μετά την 21η, 22η και 23η ημέρα της Σελήνης.\nΣυνεχίσαμε, λοιπόν, κρατώντας όλες αυτές τις όμορφες εικόνες για ακόμα περίπου δύο ώρες μέχρι την Αιδηψό. Κατά τη διάρκεια της διαδρομής, ο ήλιος άρχισε να σκαρφαλώνει στον ουρανό και πήρε τη θέση του φεγγαριού, που τόσες ώρες μάς συντρόφευε, και μας επέτρεψε να χαρούμε την καταπράσινη φύση που ανοιγόταν δεξιά και αριστερά μας.\nΑυτό που αντικρίσαμε φτάνοντας στα Λουτρά της Αιδηψού ήταν κάτι το μαγευτικό. Γούρνες γεμάτες με νερό που κυριολεκτικά έβραζε, ενώ συνεχώς έβγαινε καινούριο από τη φυσική πηγή, και ακριβώς από κάτω η γαλήνια θάλασσα να ρίχνει ελαφρώς τα κύματά της πάνω στις φυσικές αυτές κολυμπήθρες. Φυσικά ήταν αδύνατον να αντισταθούμε και να μην «βουτήξουμε» σε αυτές τις μικρές ιδιωτικές πισίνες που σχημάτισε η φύση. Το καυτό και ιαματικό νερό σε συνδυασμό με τη θέα που ανοιγόταν μπροστά μας, μας άφησαν άφωνους. Για ώρα προσπαθούσαμε να αντιληφθούμε αυτό, ένα από τα πολλά μικρά και μεγάλα θαύματα της φύσης.\nΚαι βέβαια, μάθαμε και την ιστορία που κρύβεται πίσω από την Αιδηψό και τα Λουτρά της. Από την αρχή της ιστορίας, αγγίζοντας σχεδόν τη μυθολογία, εξελίσσεται η ιστορία της Αιδηψού, απόλυτα συνυφασμένη με το πολύτιμο δώρο που της χάρισε η φύση. Η θεά Αθηνά ζήτησε από το θεό της φωτιάς, Ήφαιστο, να φέρει στην επιφάνεια της γης νερά θερμά, νερά να ξεκουράζουν, νερά να γιατρεύουν, ώστε ο προστατευόμενός της, ο μυθικός ήρωας Ηρακλής να έρχεται να ξεκουράζεται μετά από κάθε άθλο. Ο θεός Ήφαιστος δεν χάλασε το χατίρι της αγαπημένης του αδερφής. Χτύπησε με το θεϊκό σφυρί του τα έγκατα της γης και αμέσως ξεπήδησαν τα θερμά ιαματικά νερά. Έτσι, ο Ηρακλής λουζόταν στα καυτά νερά της μετά από κάθε άθλο, για να ξεκουραστεί και να ανακτήσει τις δυνάμεις του.\nΟ φιλόσοφος Αριστοτέλης στα Μετεωρολογικά του, σε αναφορά του στις πηγές των Λουτρών, αναφέρει ότι η θάλασσα σχηματίζει υπόγεια ποτάμια και από αυτή την αιτία δημιουργήθηκαν τα θερμά λουτρά της Αιδηψού. Η περιοχή από τους παλαιότερους χρόνους ήταν γνωστή για τα χαλκουργεία της και ίσως αυτό δικαιολογεί το ότι ήταν από τις λίγες πόλεις που είχαν δικό τους νόμισμα. Το νόμισμα αυτό, που αναφέρει ο Ρήγας Φεραίος στη Χάρτα του, είχε χαραγμένο στη μία πλευρά κάβουρα και στην άλλη ένα ψάρι, συμβολίζοντας το θαλάσσιο πλούτο της περιοχής.\nΌμως, εντυπωσιακή είναι και η σύγχρονη ιστορία της περιοχής. Η περιοχή πουλήθηκε το 1839 στους κατοίκους των οικισμών Αιδηψός, Γιάλτρα και Λιχάδα.\nΟι κάτοικοι που ήθελαν να κάνουν τα λουτρά τους έστηναν καταλύματα στο συνοικισμό Πλατάνια των Λουτρών Αιδηψού, όπου υπήρχαν πηγές. Από το 1842 ο δήμος Αιδηψίων εισέπραττε λουτρικά δικαιώματα από τους λουόμενους και εστήθησαν παραπήγματα. Από το έτος 1875 με πρωτοβουλία του τότε Αρχιεπισκόπου Ευβοίας Καμπάνη, ανεγέρθηκε ο πρώτος οικίσκος και στη συνέχεια και άλλοι, για να φτάσουμε στην ανέγερση ξενοδοχείων.\nΣτις αρχές του 19ου αιώνα, η περιοχή της Αιδηψού δέχεται τους πρόσφυγες της Μικράς Ασίας, που θα δώσουν νέα ώθηση στην ανάπτυξη, στους τομείς της αλιείας, της γεωργίας και του εμπορίου.\nΣύμφωνα με μια ντόπια λαϊκή παράδοση, η Λειψώ (αρχαίο όνομα της Αιδηψού) δεν ήταν παρά τα βιβλικά Σόδομα και Γόμορρα, η πόλη της αμαρτίας, εξαιτίας της αμαρτωλής ζωής που περνούσαν οι επισκέπτες εκεί, παραδίδεται ακόμα και η καταστροφή τους, μετά το αναποδογύρισμα και το βούλιαγμα της γης, καθώς και η μετέπειτα εμφάνιση των θερμών νερών. Η ίδια παράδοση λέει πως από τη βιβλική καταστροφή σώθηκε μόνο μια γυναίκα, η Ζαχάραινα ή Αγαθοσύνη, μαζί με τη γουρούνα της και τα γουρουνόπουλά της, τη μόνη της περιουσία, παράκουσε όμως τη θεία εντολή να μη γυρίσει να δει τα γεγονότα και τιμωρήθηκε με μαρμάρωμα στη θέση, που παρέμεινε ως τοπωνύμιο πάνω από το νεκροταφείο της Αιδηψού. Ενώ μια άλλη παράδοση, ταυτίζει την Αιδηψό με τη Βαβέλ.\nΑφού είδαμε και μάθαμε όλες αυτές τις όμορφες ιστορίες για τον τόπο μας, για τη Χαλκίδα και τα Λουτρά Αιδηψού, πήραμε το δρόμο της επιστροφής. Έναν δρόμο με επίσης πολλές φυσικές ομορφιές που πραγματικά δεν χορταίνει κανείς να τις θαυμάζει. Ένα σύντομο ταξίδι που μας προσέφερε μοναδικές εικόνες, εμπειρίες και αναμνήσεις.\nPosted by Eleni Gim at 10:52 AM\nLabels: Εύβοια, Ταξίδια


ΤΩΡΑ!!!ΣΤΗΝΟΥΝ ΟΙΚΙΣΜΟ ΓΙΑ ΤΟΥΣ ''ΠΡΟΣΦΥΓΕΣ''ΣΤΗΝ ΠΑΡΑΚΑΤΩ ΠΕΡΙΦΕΡΕΙΑ ΜΕΣΑ ΣΤΟΝ ΠΕΙΡΑΙΑ!!!Τρία πλοία με πάνω 1.000 ΄΄πρόσφυγες΄΄!!! - Volcano Times Magazine\nHome > ΕΛΛΑΔΑ > ΚΟΣΜΟΣ > ΤΩΡΑ!!!ΣΤΗΝΟΥΝ ΟΙΚΙΣΜΟ ΓΙΑ ΤΟΥΣ ''ΠΡΟΣΦΥΓΕΣ''ΣΤΗΝ ΠΑΡΑΚΑΤΩ ΠΕΡΙΦΕΡΕΙΑ ΜΕΣΑ ΣΤΟΝ ΠΕΙΡΑΙΑ!!!Τρία πλοία με πάνω 1.000 ΄΄πρόσφυγες΄΄!!!\nΤΩΡΑ!!!ΣΤΗΝΟΥΝ ΟΙΚΙΣΜΟ ΓΙΑ ΤΟΥΣ ''ΠΡΟΣΦΥΓΕΣ''ΣΤΗΝ ΠΑΡΑΚΑΤΩ ΠΕΡΙΦΕΡΕΙΑ ΜΕΣΑ ΣΤΟΝ ΠΕΙΡΑΙΑ!!!Τρία πλοία με πάνω 1.000 ΄΄πρόσφυγες΄΄!!!\nMarkella Toufexi Σάββατο, Μαρτίου 05, 2016 ΕΛΛΑΔΑ, ΚΟΣΜΟΣ\nΠειραιάς!!!Προκάτ οικισμός θα στηθεί στην πύλη Ε-2 !!!Τρία πλοία με πάνω 1.000 ΄΄πρόσφυγες΄΄!!!\nΣτο λιμάνι του Πειραιά ‘έφθασαν το πρωί δύο επιβατηγά πλοία μεταφέροντας 975 μετανάστες και πρόσφυγες από Χίο και Μυτιλήνη.\nΣυγκεκριμένα το ναυλωμένο καταμαράν «Tera Jet» κατέπλευσε στις 6 το πρωί με 400 άτομα από τη Χίο, ενώ στις 7 το πρωί το επιβατηγό οχηματαγωγό πλοίο «Βlue Star 1» με 445 άτομα από τη Μυτιλήνη και 130 από τη Χίο.\nΣτο λιμάνι του Πειραιά αναμένεται αργότερα και το επιβατηγό πλοίο «Διαγόρας» που μέχρι στιγμής έχει παραλάβει 54 μετανάστες και πρόσφυγες από την Κω.\nΣτην πύλη Ε-2 αναμένεται σήμερα με πρωτοβουλία της αντιπεριφέρειας Πειραιά να στηθεί προκάτ οικισμός, από όπου θα γίνεται ο συντονισμός και η διαχείριση των αναγκών στους σταθμούς όπου φιλοξενούνται οι πρόσφυγες.\nΑρχειοθήκη ιστολογίου Απριλίου 2018 (171) Μαρτίου 2018 (341) Φεβρουαρίου 2018 (308) Ιανουαρίου 2018 (299) Δεκεμβρίου 2017 (300) Νοεμβρίου 2017 (313) Οκτωβρίου 2017 (341) Σεπτεμβρίου 2017 (326) Αυγούστου 2017 (201) Ιουλίου 2017 (315) Ιουνίου 2017 (305) Μαΐου 2017 (302) Απριλίου 2017 (273) Μαρτίου 2017 (339) Φεβρουαρίου 2017 (275) Ιανουαρίου 2017 (296) Δεκεμβρίου 2016 (307) Νοεμβρίου 2016 (297) Οκτωβρίου 2016 (338) Σεπτεμβρίου 2016 (313) Αυγούστου 2016 (298) Ιουλίου 2016 (324) Ιουνίου 2016 (329) Μαΐου 2016 (338) Απριλίου 2016 (289) Μαρτίου 2016 (339) Φεβρουαρίου 2016 (329) Ιανουαρίου 2016 (324) Δεκεμβρίου 2015 (339) Νοεμβρίου 2015 (337) Οκτωβρίου 2015 (337) Σεπτεμβρίου 2015 (380) Αυγούστου 2015 (154) Ιουλίου 2015 (291) Ιουνίου 2015 (305) Μαΐου 2015 (272) Απριλίου 2015 (203) Μαρτίου 2015 (310) Φεβρουαρίου 2015 (299) Ιανουαρίου 2015 (311) Δεκεμβρίου 2014 (316) Νοεμβρίου 2014 (355) Οκτωβρίου 2014 (288) Σεπτεμβρίου 2014 (183) Αυγούστου 2014 (22) Ιουλίου 2014 (54) Ιουνίου 2014 (126) Μαΐου 2014 (110) Απριλίου 2014 (47) Μαρτίου 2014 (91) Φεβρουαρίου 2014 (155) Ιανουαρίου 2014 (142) Δεκεμβρίου 2013 (155) Νοεμβρίου 2013 (219) Οκτωβρίου 2013 (280) Σεπτεμβρίου 2013 (178) Αυγούστου 2013 (150) Ιουλίου 2013 (113) Ιουνίου 2013 (196) Μαΐου 2013 (231) Απριλίου 2013 (2)\nΘΡΙΛΕΡ στα Χανιά! Πρώην υπάλληλος της Βρετανικής Πολιτικής Αεροπορίας συνελήφθη με φωτογραφίες από την 115 ΠΜ\nΑΠΛΑ ΜΥΣΤΙΚΑ ΤΗΣ ΓΙΑΓΙΑΣ ΜΑΣ... - Ι -\nΑΠΟΚΑΛΥΨΗ «ΒΟΜΒΑ»! Πονοκέφαλος για Κυριάκο! Διευθύντρια του ιδρύματος Σόρος για τους «πρόσφυγες» η ξαδέρφη του Μητσοτάκη!\nΚείμενο-«βόμβα» για Τσίπρα και Μαξίμου ετοιμάζουν οι 53+\nΑποκάλυψη β0μβα για Ρower 0f Love: Δεν το Περιμέναμε!! «Όταν Κλείνουν οι Κάμερες στο σπίτι, οι παίκτες…»\nΚαθυστερεί η ανέλκυση του μοιραίου Mirage 2000-5 λόγω κακών καιρικών συνθηκών\nΤουρκία Εκλογές: Την ανασφάλεια των Τούρκων θέλει να εκμεταλλευθεί ο Ερντογάν\nΕλεύθερος, με αυστηρούς περιοριστικούς όρους, ο ένας από τους 8 τούρκους αξιωματικούς - News247.gr\nΣύνδρομο διαρρέοντος εντέρου: Αναγνωρίστε το από τα ύπουλα συμπτώματα (εικόνες)


Ολυμπιακοί Αγώνες : Ως τα τέλη Μαρτίου η απόφαση για ξένους θεατές - to10.gr\nΑρχική / ΣΠΟΡ / Ολυμπιακοί Αγώνες : Ως τα τέλη Μαρτίου η απόφαση για ξένους θεατές\nΗ ιαπωνική Κυβέρνηση δεν έχει καταλήξει εάν θα το επιτρέψει λόγω της πανδημίας.\nΗ απόφαση σχετικά με το εάν θα επιτρέπεται στους θεατές από άλλες χώρες ανά τον κόσμο, να παρευρεθούν στους Ολυμπιακούς Αγώνες που θα διεξαχθούν το καλοκαίρι στο Τόκιο, θα ληφθεί έως το τέλος Μαρτίου, ανέφερε τη Δευτέρα (08/03) η Διεθνής Ολυμπιακή Επιτροπή (ΔΟΕ).\n«Σε ότι αφορά τους θεατές, θα υπάρξει απόφαση προς το τέλος Μαρτίου, τουλάχιστον όσον αφορά τους «διεθνείς»», δήλωσε ο εκπρόσωπος της ΔΟΕ Μαρκ Άνταμς σε διαδικτυακή συνέντευξη Τύπου, συμπληρώνοντας πως «…πέρα από αυτό είναι πολύ δύσκολο να πούμε κάτι περισσότερο».\nΟι περισσότεροι Ιάπωνες δεν θέλουν επισκέπτες από άλλες χώρες να παρακολουθήσουν τους Αγώνες που πρόκειται να ξεκινήσουν στις 23 Ιουλίου, φοβούμενοι ότι μια μεγάλη εισροή αυτών θα μπορούσε να προκαλέσει εμφάνιση νέων μολύνσεων από τον κορονοϊό, σύμφωνα με δημοσκόπηση της εφημερίδας «Yomiuri».\nΗ έρευνα έδειξε ότι το 77% των ερωτηθέντων ήταν αντίθετοι στο να επιτρέψουν στους εκτός Ιαπωνίας θεατές να παρευρεθούν στους Αγώνες, ενώ μόλις το 18% ήταν υπέρ. Η πρόεδρος του «Τόκιο 2020», Σέικο Χασιμότο, δήλωσε ότι επιθυμεί η απόφαση πάνω στο συγκεκριμένο θέμα, να έχει παρθεί πριν από την έναρξη της λαμπαδηδρομίας στις 25 Μαρτίου.\nto10.gr - 17/04/2021 00:24\nΈτοιμη για την πρώτη μάχη με την Γκορένιε η ΑΕΚ\nto10.gr - 16/04/2021 23:43\nΗ ζωή της Σερένα Γουίλιαμς γίνεται σειρά ντοκιμαντέρ\nto10.gr - 16/04/2021 22:20\nΑποφασισμένη για το πρώτο βήμα πρόκρισης κόντρα στην Γκορένιε η ΑΕΚ.\nΣούπερ Ρούμπλεφ απέκλεισε τον Ναδάλ (Vid)\nΟ εκπληκτικός Αντρέι Ρούμπλεφ απέκλεισε με 6-2, 4-6, 6-2 τον Ράφα Ναδάλ και προκρίθηκε στον ημιτελικό του Monte Carlo Masters.\nto10.gr - 16/04/2021 22:12\nΆνετα ο Ολυμπιακός 19-5 τον ΝΟ Χίου\nΕύκολα επικράτησαν οι «ερυθρόλευκοι» στην εξ αναβολής αναμέτρηση.\nto10.gr - 16/04/2021 21:54\nΟριστικά τέταρτος ο ΓΣ Περιστερίου, 8-2 τον ΝΟ Χανίων\nΕύκολη νίκη για τον ΓΣ Περιστερίου που επικράτησε με 8-2 του ΝΟ Χανίων και κλείδωσε την τέταρτη θέση.\nto10.gr - 16/04/2021 21:52\nΧανιά – Περιστέρι 2-8\nΗ ψυχραιμία που έδειξε κατά τη διάρκεια του αγώνα με τον Αλεχάντρο Νταβίντοβιτς Φοκίνα ήταν το κλειδί για τον Στέφανο Τσιτσιπά.\nto10.gr - 16/04/2021 21:18\nΗ τρίτη φορά της ΑΕΚ σε ευρωπαϊκό ημιτελικό\nΗ ΑΕΚ είναι έτοιμη για την τρίτη παρουσία της σε ημιτελικό ευρωπαϊκής διοργάνωσης και αυτή τη φορά θέλει να φτάσει μέχρι το τέλος της διαδρομής κατακτώντας το τρόπαιο.\nto10.gr - 16/04/2021 21:04\nΟ ΝΟ Βουλιαγμένης πέτυχε το «12 στα 12» (14-9 τον Υδραϊκό)\nΗ ομάδα των Νοτίων Προαστίων σιγούρεψε την πρώτη θέση στην κανονική διάρκεια.\nto10.gr - 16/04/2021 20:56


Προκαλεί ξανά ο Τατάρ : Μόνο για δύο κράτη επίσημες συνομιλίες - BANKSNEWS.GR\nΕπαναβεβαίωσε την πρόθεσή του να συμμετάσχει σε συνάντηση 5 1 για το Κυπριακό και στην Ελίζαμπεθ Σπέχαρ ο τουρκοκύπριος ηγέτης Ερσίν Τατάρ, ο οποίος δήλωσε ότι επίσημες συνομιλίες μπορούν να ξεκινήσουν «μόνο στη βάση των δύο κρατών».\n«Εάν μετά τη διάσκεψη 5 1 για την Κύπρο αρχίσει μια διαδικασία επίσημων διαπραγματεύσεων, μπορεί να γίνει μόνο στο πλαίσιο των δύο ίσων κρατών με διεθνές στάτους, μια συνεργασία δύο κρατών που θα ζουν πλάι πλάι στη βάση της κυριαρχικής ισότητας» τόνισε.\nΗ ΕΕ, πρόσθεσε, «δεν είναι μέρος αυτής της υπόθεσης. Εμάς συνομιλητές μας σε μια συνάντηση 3 1, είναι τα ΗΕ. Αυτή η συνάντηση θα είναι στο πλαίσιο των καλών υπηρεσιών του ΓΓ. Εάν ζητηθεί μια τεχνική πληροφορία από την ΕΕ, αυτό μπορεί να γίνει. Αλλά η ΕΕ δεν είναι μέρος μιας τέτοιας συνάντησης και ούτε πρέπει να γίνει».\n- philenews / ΚΥΠΕ


Ο Πατούλης χρηματοδοτεί το γηροκομείο του ΚΚΕ! - Marketnews.gr\nΤζήμερος Θάνος Τρίτη, 17 Δεκ '19\nΟνομάζεται “Το σπίτι του αγωνιστή”. Αλλά είναι “Το σπίτι του κομμουνιστή”, το γηροκομείο του ΚΚΕ. Για ποιον λόγο το ΚΚΕ χρειάζεται κομματικό γηροκομείο; Διότι στους επαγγελματίες “εθελοντές”, δηλαδή στους κομματικούς υπάλληλους που ξημεροβραδιάζονται στον Περισσό, δεν κολλάει ένσημα. Έτσι, όταν γεράσουν ιδρυματοποιημένοι και δεν μπορούν να προσφέρουν στην οργάνωση της παγκόσμιας προλεταριακής επανάστασης, είναι επί ξύλου κρεμάμενοι. Κάποιος πρέπει να τους γηροκομήσει.\nΜας το αποκαλύπτει, πλήρης ειλικρίνειας, ο υπέργηρος διευθυντής του “Σπιτιού του Αγωνιστή”, κ. Μαραγκουδάκης, πρώην στέλεχος του ΕΛΑΣ, σε συνέντευξη που έδωσε το 2016: “Στο Κόμμα μας πάρα πολλά στελέχη που είχανε προσφέρει μεγάλες υπηρεσίες στο κίνημα, είχανε ήδη φτάσει σε ένα όριο ηλικίας που ο καθένας αναρωτιόταν πού θα πάνε αυτοί οι άνθρωποι όταν πάψει η ενεργός δραστηριότητά τους μέσα στο κίνημα. Φυσικά δεν ήταν μόνο αυτοί που έβλεπε κανείς μπροστά του μόνο στο Πολιτικό Γραφείο, αυτό συνέβαινε σε όλη την Ελλάδα.”\nΔεν είχαν άλλη εργασία, αυτοί οι άνθρωποι ώστε να πάρουν σύνταξη από την εργασία τους; Προφανώς όχι! Είναι γνωστό τοις πάσι, άλλωστε, ότι το ΚΚΕ διαθέτει μισθοδοτούμενα κομματικά στελέχη με “μαύρα” χωρίς να καταβάλει ασφαλιστικές εισφορές παραβαίνοντας την εργατική νομοθεσία και καταπατώντας βάναυσα τα εργατικά δικαιώματα για τα οποία κόπτεται. Όμως ουδέποτε δέχθηκε επίσκεψη της επιθεώρησης εργασίας, ούτε καν έλεγχο στα οικονομικά του, όπως ορίζει ο νόμος για κάθε κόμμα που λαμβάνει κρατική χρηματοδότηση. Γιατί; Διότι και η ΝΔ και το ΠΑΣΟΚ, επειδή φοβούνται τα τάγματα εφόδου του ΚΚΕ, του επιτρέπουν να παρανομεί ατιμώρητο. Πέρα απ’ αυτό, οποιοδήποτε κόμμα, σύλλογος, συντεχνία, αν θέλει να φτιάξει ιδιωτικό γηροκομείο για τα μέλη του είναι δικαίωμά του. Υπό μία προϋπόθεση: να πληρώσει το κόστος.\nΌμως το κόστος λειτουργίας του κόκκινου γηροκομείου, το πληρώνεις εσύ, φορολογούμενε! Πώς; Πρώτον, μέσω της κρατικής χρηματοδότησης στο ΚΚΕ. Δεύτερον, μέσω της Βουλής, που κι αυτή χρηματοδοτείται από τους φόρους σου. Η Βουλή των Ελλήνων είναι σταθερός, κάθε χρόνο, χρηματοδότης του σπιτιού του κομμουνιστή, όποιο κόμμα κι αν είναι στην κυβέρνηση. Υπάρχει όμως και τρίτον: η Περιφέρεια Αττικής. Τον Σεπτέμβριο του 2017, η Δούρου έδωσε 99.982,73 ευρώ, από την τσέπη σου, για το σπίτι του κομμουνιστή.\nΤώρα ήρθε η σειρά του Πατούλη. Θα περίμενε κανένας, ως εκπρόσωπος της μεγάλης “φιλελεύθερης” παράταξης, να τον κόψει αυτόν τον βήχα, μια και καλή. Χωρίς καμμία πολιτική αντιπαράθεση αλλά με την αυτονόητη αιτιολογία πως ένας κρατικός φορέας δεν μπορεί να χρηματοδοτεί ένα ιδιωτικό γηροκομείο! Όμως πώς να τολμήσει νεοδημοκράτης και δη ο Πατούλης που θεωρεί ότι πολιτική ίσον δημόσιες σχέσεις, να τα βάλει με το ΚΚΕ;\nΈτσι στη συνεδρίαση της 5ης Δεκεμβρίου η Περιφέρεια, εν αγαστή συμπνοία Πατούλη, Δούρου, Σγουρού, ΚΚΕ, Οικολόγων και λοιπών αριστερών γκρουπούσκουλων, ενέκρινε ακόμα ένα ποσό 11.054,93 ευρώ για το σπίτι του κομμουνιστή. Προφανώς, καθώς όλοι τους έχουν υιοθετήσει τη σοβιετική αντίληψη για τη Δημόσια Διοίκηση και την Οικονομία, το αισθάνονται και δικό τους σπίτι.\nΜόνο μία παράταξη επιμένει να θεωρεί ΑΠΑΡΑΔΕΚΤΟ να διατίθενται χρήματα του φορολογούμενου για ενίσχυση ιδιωτικών γηροκομείων, ανεξαρτήτως του ποιος τα διαχειρίζεται και ταυτόχρονα να καταγγέλλει την υποδούλωση του συνόλου του πολιτικού κόσμου της χώρας στα "γούστα" του ΚΚΕ. Ξέρετε ποια, ξέρετε ποιος. Μπορείτε να δείτε την τοποθέτησή μου εδώ...


Πανηγυρικός Εσπερινός στο Μητροπολιτικό Ναό Αγίας Φωτεινής Νέας Σμύρνης (ΦΩΤΟ) - ΒΗΜΑ ΟΡΘΟΔΟΞΙΑΣ\nΠανηγυρικός Εσπερινός στο Μητροπολιτικό Ναό Αγίας Φωτεινής Νέας Σμύρνης (ΦΩΤΟ)\n14/05/2017 | 11:27\nΤο απόγευμα του Σαββάτου τελέστηκε με κάθε εκκλησιαστική λαμπρότητα μέσα στην αναστάσιμη χαρά η μνήμη της αγίας και ενδόξου Μεγαλομάρτυρος και Ισαποστόλου Φωτεινής της Σαμαρείτιδος, πολιούχου και προστάτιδος της πόλεως της Νέας Σμύρνης και της Ιεράς Μητροπόλεως.\nΟπως αναφέρεται στο ανακοινωθέν της Μητρόπολης Νέας Σμύρνης: “Προσκεκλημένοι Ιεράρχες στην εφετινή μας πανήγυρη ήταν οι Σεβασμ. Μητροπολίτες Ελευθερουπόλεως κ. Χρυσόστομος και Άρτης κ. Καλλίνικος.\nΠρος το τέλος της ακολουθίας του Εσπερινού, πριν το «Νυν απολύεις …», και μετά από την προσφώνηση του Σεβασμ. Ποιμενάρχου μας κ. Συμεών, ο Μητροπολίτης Άρτης κ. Καλλίνικος έλαβε τον λόγο και αναφέρθηκε στην χαρά που νιώθει και την ευγνωμοσύνη που αισθάνεται για την πρόσκληση να συμμετέχει στην πανήγυρη της Αγίας Φωτεινής.\nΣτο κήρυγμά του ο Σεβ. Άρτης τόνισε ότι η χαρά που ένιωσε η Σαμαρείτιδα δεν έχει τόπο. Δεν έχει έθνος. Δεν έχει φύλο, γένος. Ένιωσε τη χαρά, παρόλο που στην αρχή ήταν «γειωμένη», καθώς δεν καταλάβαινε ποιόν έχει δίπλα της. «Από μένα ζητάς νερό;». «Και φυσικά θέλω να ξεδιψάσω για να μην τρέχω στο πηγάδι κάθε τρεις και λίγο», Του απάντησε όταν τη ρώτησε αν θέλει να πιεί νερό για να σβήσει τη δίψα της.\nΟ Θεός είναι Πνεύμα, και σαν Πνεύμα βλέπει τις καρδιές και τις διαθέσεις των ανθρώπων, όπου και αν βρίσκονται και ανήκουν. Η Αγία Φωτεινή γυρίζει στο χωριό και λέει στους συγχωριανούς της τι έζησε. Ο άνθρωπος μπορεί να βρεθεί παντού και αν έχει τον Θεό μέσα του να κάνει τον τόπο εκείνο Παράδεισο. Δεν κάνει ο τόπος τον άνθρωπο, αλλά ο άνθρωπος τον τόπο. Δυστυχώς, μπορεί να συμβεί και το αντίθετο.\nΤι έψαχνε η Σαμαρείτιδα; Έψαχνε να βρεί ζωή. Η ζωή δεν είναι κάτι, αλλά Κάποιος. Δέχθηκε με ταπείνωση αυτά που της είπε. Ισαπόστολος κλήθηκε, γιατί διέδωσε σε όλους ποιος είναι ο Χριστός, μέχρι που μαρτύρησε γι᾽ αυτή την ομολογία. Τι είναι η ζωή; Υπήρχε πριν από μας και θα υπάρχει και μετά από μας. Που βρίσκεται η Σμύρνη. Χάθηκε; Όχι. Γιατί; Γιατί βρίσκεται στα όνειρα, στις αναμνήσεις, τα βιώματα των προσφύγων, που όταν ξεριζωμένοι έφτασαν εδώ έφτιαξαν τη Νέα Σμύρνη.\nΠάντοτε οι εποχές ήταν δύσκολες, όπως και σήμερα. Εάν όμως βάλουμε στην ψυχή μας τον Χριστό, τότε όπου και να βρεθούμε θα είναι Παράδεισος. Τελικά τι είναι η Σμύρνη; Είναι ο ουρανός. Εκεί που επιθυμούμε όλοι να φθάσουμε κάποια μέρα. Μακάρι να βρούμε νερό και τροφή για να ξεδιψάσουμε και να χορτάσουμε την πείνα μας και με ταπείνωση να βρούμε «το περισσόν ζωής». Και όταν το βρούμε να το δώσουμε και στους άλλους, που προσπαθούν να βρούν τον Θεό μέσα στην καθημερινότητά τους και τότε όλοι μαζί θα αναφωνήσουμε : «Χριστός ανέστη-Αληθώς ανέστη ο Κύριος!»”.\nΕτικέτες: ΑΓΙΑ ΦΩΤΕΙΝΗ ΝΕΑ ΣΜΥΡΝΗΕσπερινόςμητροπολειςΜΗΤΡΟΠΟΛΗ ΝΕΑΣ ΣΜΥΡΝΗΣ\nΣκήνωμα Αγίας Ελένης: Το μετέφεραν με γόνδολα για να το παραδώσουν στην Εκκλησία της Ελλάδος (ΦΩΤΟ)


Εξαρθρώθηκε πολυμελής σπείρα στην Πάτρα - Η Βραδυνή\nΕξαρθρώθηκε πολυμελής σπείρα στην Πάτρα\nΕίχε διαπράξει σωρεία κλοπών, καθώς και ληστείες.\nΠολυμελή σπείρα εξάρθρωσε η αστυνομία, συλλαμβάνοντας συνολικά 8 άτομα που είχαν διαπράξει σωρεία κλοπών, καθώς και ληστείες, σε περιοχές της Αιτωλοακαρνανίας.\nΟι δράστες, ηλικίας από 16 έως 40 ετών, τους τελευταίους περίπου οκτώ μήνες, είχαν «κτυπήσει» ΑΤΜ, αυτόματους πωλητές σε πρατήρια υγρών καυσίμων, είχαν διαπράξει κλοπές σε καταστήματα και σπίτια, όπως επίσης και τρεις ληστείες, απειλώντας τα θύματά τους με πιστόλι και μαχαίρι, ενώ σε μια εξ αυτών είχαν τραυματίσει με λοστό ένα άτομο.\nΓια τη δράση τους χρησιμοποιούσαν οχήματα που είχαν κλέψει, ενώ για τις συνεννοήσεις τους χρησιμοποιούσαν κινητά τηλέφωνα τρίτων χωρών και φέρονται να έχουν αποκομίσει λεία περίπου 240.000 ευρώ.\nΓια εμπλοκή τους στην σπείρα έχουν ταυτοποιηθεί δύο ακόμη άτομα ηλικίας 19 και 22 ετών.\nΟι 8 συλληφθέντες θα οδηγηθούν στον Εισαγγελέα Πρωτοδικών Μεσολογγίου.\nΕτικέτες: εξάρθρωση, Πάτρα, σπείρα


«The Walking Dead»: Προωρο τελος για τη 10η σεζον λογω κορωνοιου\nΠρόωρα θα λήξει η τρέχουσα σεζόν του Walking Dead, λόγω των έκτακτων μέτρων που έχει λάβει η παραγωγή λόγω του κορωνοϊού.\nΗ AMC ανακοίνωσε ότι η σειρά θα πρέπει να κλείσει τη 10η σεζόν μία εβδομάδα νωρίτερα, με το 15ο επεισόδιο στις 5 Απριλίου, στέλνοντας το μήνυμα στους οπαδούς ότι το φινάλε θα κυκλοφορήσει αργότερα φέτος.\nΤο δίκτυο είχε ήδη αναγκαστεί να αναβάλει και τη σειρά «Walking Dead: World Beyond», η οποία είχε προγραμματιστεί για την πρεμιέρα αμέσως μετά το φινάλε της σεζόν. Αλλά ούτε τα επόμενα επεισόδια της σειράς αυτής, που θα ολοκληρωνόταν σε δύο σεζόν με περιορισμένο αριθμό επεισοδίων, έχουν ολοκληρωθεί.\nΗ AMC επεκτείνει σταθερά το σύμπαν "Walking Dead", πρώτα με το spinoff "Fear the Walking Dead" και στη συνέχεια ανακοινώνοντας μια σειρά ταινιών με πρωταγωνιστή τον Andrew Lincoln, που υποδύθηκε τον κεντρικό χαρακτήρα του Rick Grimes.\nΑν και τα ποσοστά τηλεθέασης έχουν μειωθεί σημαντικά από τις πρώτες η...\nTags the walking dead 10η σεζον\n«The Walking Dead»: Πρόωρο τέλος για τη 10η σεζόν λόγω κορωνοϊού Πρόωρα θα λήξει η τρέχουσα σεζόν του Walking Dead, λόγω των έκτακτων μέτρων που έχει λάβει η παραγ_


Η Ρεάλ κάνει οικονομίες για την αγορά του Εμπαπέ το 2021 - Sportsking.gr\nΗ Ρεάλ κάνει οικονομίες για την αγορά του Εμπαπέ το 2021\nΣύμφωνα με ισπανικό δημοσίευμα, η Ρεάλ ς εξοικονομεί χρήματα για να αγοράσει τον στράικερ των Παριζιάνων, Κίλιαν Εμπαπέ, το επόμενο καλοκαίρι.\nΕίναι δεδομένο ότι όσο ο Κιλιάν Εμπαπέ θα βρίσκεται στην Παρί Σεν Ζερμέν, πάντα θα συνδέεται με φήμες εξόδου για λογαριασμό της Ρεάλ Μαδρίτης. Όπως το ίδιο θα συμβαίνει για τον Νεϊμάρ και την Μπαρτσελόνα. Παρά τις διαβεβαιώσεις του Εμπαπέ ότι θα μείνει στο σύλλογο για τη σεζόν 2020 – 2021, ένα νέο δημοσίευμα το πάει λίγο παραπέρα.\nΕιδικότερα, σύμφωνα με την Deportes Cuatro, ο ισπανικός σύλλογος εξοικονομεί χρήματα για την αγορά του Γάλλου φορ το 2021. Γι΄αυτό το λόγο, αναμένεται φτωχό το φετινό μεταγραφικό καλοκαίρι για τη Ρεάλ. Το γεγονός ότι κατέκτησε το πρωτάθλημα η ομάδα του, διευκολύνει τον Πέρεθ να υιοθετήσει φέτος μία πιο φειδωλή μεταγραφική πολιτική. Έτσι, θα ξοδέψει συνετά και έξυπνα μόνο για να κλείσει τις απαραίτητες τρύπες στο ρόστερ.\nΗ Ρεάλ, μάλιστα, θέλει να εξοικονομήσει 300 εκατομμύρια ευρώ για μία πιθανή αγορά. Για να βρει αυτό το ποσό θέλει να πουλήσει στην καλύτερη δυνατή τιμή τους «πρώην» σταρ της. Μιλάμε, φυσικά, για τον Γκάρεθ Μπέιλ και τον Χάμες Ροντρίγκεζ που τη φετινή σεζόν προσέφεραν ελάχιστα στην ομάδα. Προς αυτήν την κατεύθυνση, άλλωστε, κινούταν και η απόφαση πώλησης του Χακίμι στην Ίντερ έναντι 40 εκατ. ευρώ.\nMbappé complies with the plan to sign for Real Madrid – he agreed to stay another year at PSG but has delayed signing a new deal with PSG. Real Madrid are waiting to make a move in 2021. [as] pic.twitter.com/KnHUfq0lcp\nΈνα θαύμα περιμένει ο Εμπαπέ\nΕπιστρέφοντας στο παρόν, ο Κιλιάν Εμπαπέ κάνει αγώνα δρόμου και μόνο με θαύμα θα προλάβει τον προημιτελικό Τσάμπιονς Λιγκ της Παρί κόντρα στην Αταλάντα. Αυτό επιβεβαίωσε και ο τεχνικός των Παριζιάνων, Τόμας Τούχελ σε δημοσιογράφους πριν από τον τελικό της Παρασκευής για το Λιγκ Καπ εναντίον της Λυών.\n“Η απουσία του θα έχει σημαντική επίδραση για εμάς, αλλά ελπίζω ότι θα βρεθεί η λύση. Ελπίζουμε ακόμα ότι μπορεί να παίξει ενάντια στην Αταλάντα αλλά οι πιθανότητες θα είναι πολύ, πολύ μικρές. Κάθε μέρα μετράει για να πετύχει ένα θαύμα, αλλά αύριο θα πρέπει να προσαρμοστούμε χωρίς τον Κίλιαν.\nΘυμίζουμε ότι Γάλλος φορ υπέστη ένα σοκαριστικό τραυματισμό στον τελικό Κυπέλλου Γαλλίας. Ειδικότερα, κόντρα στην Σεντ Ετιέν, δέχθηκε ένα πολύ σκληρό τάκλιν από τον Περίν. Αυτό είχε σαν αποτέλεσμα να γυρίσει τον αστράγαλό του και να αποχωρήσει από τον αγωνιστικό χώρο. Ο παίκτης, μάλιστα, από τον αβάσταχτο πόνο δε μπόρεσε να συγκρατήσει τα δάκρυά του.\nΤο γεγονός ότι έχει έστω και ελάχιστες ελπίδες να προλάβει το ματς με την Αταλάντα τον καθιστά τυχερό. Η εικόνα του τραυματισμού σε προδιέθετε για πολύ μεγαλύτερη ζημιά. Τελικά, όμως, δεν πειράχτηκε κάποιος σύνδεσμος του αστραγάλου.


ΑΘΛΗΤΙΚΟΣ ΟΜΙΛΟΣ ΠΡΟΦΗΤΗ ΗΛΙΑ: ΑΝΔΡΙΚΟ: ΠΡΟΦ.ΗΛΙΑΣ-ΦΙΛΙΑ ΠΕΡ. 52-61\nΑΝΔΡΙΚΟ: ΠΡΟΦ.ΗΛΙΑΣ-ΦΙΛΙΑ ΠΕΡ. 52-61\nΓΥΝΑΙΚΕΙΟ: ΑΕΤΟΣ ΚΑΛΛ.-ΠΡΟΦ.ΗΛΙΑΣ 24-47\nΑΝΔΡΙΚΟ: ΠΡΟΦ.ΗΛΙΑΣ-ΟΛΥΜΠΙΑΚΟΣ ΠΕΡ. 0-0\nΑΝΔΡΙΚΟ: ΑΜΦΙΑΛΗ-ΠΡΟΦ.ΗΛΙΑΣ 73-64\nΓΥΝΑΙΚΕΙΟ: ΠΡΟΦ.ΗΛΙΑΣ-Α.Ο.Ν.Α. 45-37\nΑΝΔΡΙΚΟ: ΑΤΡΟΜΗΤΟΣ ΚΕΡ.-ΠΡΟΦ.ΗΛΙΑΣ 4-0\nΝΕΑΝΙΔΕΣ: ΑΤΡΟΜΗΤΟΣ-ΠΡΟΦ.ΗΛΙΑΣ 42-46\nΑΝΔΡΙΚΟ: ΠΡΟΦ.ΗΛΙΑΣ-ΗΛΕΚΤΡΟΥΠΟΛΗ 50-62\nΦΩΤΟΓΡΑΦΙΕΣ ΑΠΟ ΤΟΝ ΦΙΛΙΚΟ ΑΓΩΝΑ ΠΑΓΚΟΡΑΣΙΔΩΝ ΜΕ Τ...\nΓΥΝΑΙΚΕΙΟ: ΠΗΓΑΣΟΣ ΚΟΡ.-ΠΡΟΦ.ΗΛΙΑΣ 33-68\nΑΝΔΡΙΚΟ: ΠΡΟΦ.ΗΛΙΑΣ-Α.Σ.Ν.ΦΑΛΗΡΟΥ 0-1\nΝΕΑΝΙΔΕΣ: ΙΚΑΡΟΣ Ν.ΣΜ.-ΠΡΟΦ.ΗΛΙΑΣ 29-42\nΓΥΝΑΙΚΕΙΟ: ΠΡΟΦ.ΗΛΙΑΣ-ΑΝΑΠΤΥΞΙΑΚΗ 56-33\nΑΝΔΡΙΚΟ: ΦΟΙΝΙΚΑΣ ΑΓ.ΣΟΦ.-ΠΡΟΦ.ΗΛΙΑΣ 57-73\nΑΝΔΡΙΚΟ: ΠΥΘΑΓΟΡΑΣ-ΠΡΟΦ.ΗΛΙΑΣ 0-1\nΑνώτερη η Φιλία, πέρασε από τα Καμίνια και σε συνδυασμό με τα υπόλοιπα αποτελέσματα της χθεσινής αγωνιστικής εξασφάλισε ουσιαστικά την άνοδό της (μαζί με Ηλεκτρούπολη, Αμφιάλη), καθώς όλα δείχνουν ότι η πρώτη τριάδα δεν "σπάει" και απομένει να δούμε ποιος θα είναι ο τέταρτος (μεταξύ Άρη, ΟΚΕ, Κεραυνού) που λογικά θ' ανέβει κι εκείνος.\nΗ χθεσινή νίκη της Φιλίας έχει την υπογραφή του Ανδρέα Δασκαλούδη. Οι 24 πόντοι του, τα πολλά επιθετικά ριμπάουντ που πήρε αλλά και η γενικότερη παρουσία του έκριναν σε μεγάλο βαθμό την αναμέτρηση, με τον Προφήτη να μην καταφέρνει σχεδόν σε κανένα σημείο να τον περιορίσει, παρότι από το μαρκάρισμά του παρέλασε σχεδόν η μισή μας ομάδα. Πέρα από τον 38χρονο σκόρερ, ο Προφήτης είχε για μεγάλο πονοκέφαλο και τα πολλά λάθη του, που μαζί με τις κακές επιλογές και την αστοχία μας κράτησαν από νωρίς χαμηλά σε σκορ και ψυχολογία. Χαρακτηριστικό της αναμέτρησης είναι ότι σε όλο το ματς δεν προηγηθήκαμε ούτε μια φορά. Οι φιλοξενούμενοι πήραν από την αρχή το προβάδισμα, που ακριβώς με τη λήξη του ημιχρόνου πήγε στους 11 (21-32) και λίγο μετά στους 15 (21-36). Ο Προφήτης εκεί βρήκε κάποια σουτ και πλησίασε (34-39 στο 29'), όμως αυτό ήταν και το πιο κοντά που φτάσαμε: Η διαφορά πήγε γρήγορα ξανά στους 11 (34-45) και με τον Καραμαδούκη να συνεχίζει τη δουλειά του Δασκαλούδη η Φιλία έφτασε στο ροζ φύλλο χωρίς να κινδυνεύσει. Στα θετικά πάντως για τον Προφήτη, ότι και χθες το πάλεψε και μέχρι το τέλος δεν παράτησε την προσπάθεια.\nΓια την ομάδα του Μάνου Παπαδόπουλου, τον αειθαλή Δασκαλούδη ακολούθησαν σε απόδοση οι Καραμαδούκης και Στρατίνας, ενώ ο Προφήτης είχε τέσσερις "διψήφιους", από τους οποίους όλοι είχαν καλές στιγμές, κανείς όμως διάρκεια. Άριστη η διαιτησία των Γαρίνη και Κομιανού.\nΠΡΟΦ.ΗΛΙΑΣ-ΦΙΛΙΑ ΠΕΡ. 52-61 (8-14, 21-32, 34-41, 52-61)\nΔΙΑΙΤΗΤΕΣ: Γαρίνη, Κομιανός\nΠΡΟΦ.ΗΛΙΑΣ (Μ. Παπαευθυμίου): Μουστάκας 10(2), Σανδάλης 1, Ξενικάκης, Σαμοΐλης 11(2), Παλαιγεωργίου 11, Σαραντάκος, Μπούζας, Μυσιρλής 3(1), Κοντοσώρος 16(1).\nΦΙΛΙΑ ΠΕΡ. (Μ. Παπαδόπουλος): Σαλής, Δασκαλούδης 24(1), Πλιατσικούδης 8(1), Καραμαδούκης 9(1), Σπυρίδωνος 2, Στρατίνας 8, Αλμπέρτης 7(2), Κοσμίδης 3, Μανιάς, Μιχαηλίδης.


Πρόσκληση Εκδήλωσης Ενδιαφέροντος Πλοηγικού Σταθμού Χαλκίδας\n04/10/2021 12:56 μμ.\nΠρομήθεια πετρελαίου κίνησης για το σκάφος (πλοηγίδα) «Π.Υ. 03» Πλοηγικός Σταθμός Χαλκίδας\nΠερίληψη Διακήρυξης Β΄ Επαναληπτικής Δημοπρασίας Μίσθωσης Ακινήτου\n01/10/2021 11:40 πμ.\nΣτέγαση Λιμεναρχείου Σύμης\n01/10/2021 9:02 πμ.\n30/09/2021 2:44 μμ.\nΕκτέλεση ξυλουργικών εργασιών συντήρησης-επισκευής της πλοηγίδας Π.Υ.22 Πλοηγικού Σταθμού Καβάλας Πλοηγικός Σταθμός Καβάλας\n30/09/2021 2:38 μμ.\nΕκτέλεση μηχανουργικών εργασιών συντήρησης-επισκευής της πλοηγίδας Π.Υ.22 Πλοηγικού Σταθμού Καβάλας Πλοηγικός Σταθμός Καβάλας\nΕπαναληπτική Διακήρυξη αριθ. 11/2021\n29/09/2021 3:46 μμ.\nΠρομήθεια (αγορά) και εγκατάσταση δύο (02) κύριων μηχανών και δύο (02) μειωτήρων-αναστροφέων για τις ανάγκες της Πλοηγίδας Π.Υ. 57 του Πλοηγικού Σταθμού Θεσσαλονίκης\n29/09/2021 3:32 μμ.\nΠρομήθεια εξοπλισμού Λέσχης Λ.Σ.\nΠρόσκληση Εκδήλωσης Ενδιαφέροντος Πλοηγικού Σταθμού Καβάλας\n29/09/2021 3:16 μμ.\nΕκτέλεση ηλεκτρολογικής εργασίας συντήρησης-επισκευής της πλοηγίδας Π.Υ.22 Πλοηγικού Σταθμού Καβάλας\n22/09/2021 3 μμ.\nΕνός (01) Ιατρού ΚΕΣΕΝ ΩΡΟΜΙΣΘΙΟ ΕΚΠΑΙΔΕΥΤΙΚΟ ΠΡΟΣΩΠΙΚΟ\n21/09/2021 3:19 μμ.\nΓια ανάθεση προμήθειας πετρελαίου κίνησης για το σκάφος (πλοηγίδα) «Π.Υ. 03»\n20/09/2021 11:52 πμ.\nΟι υποψήφιοι/ες που επιθυμούν να συμμετάσχουν στο διαγωνισμό για την απευθείας κατάταξη στο Λ.Σ.-ΕΛ.ΑΚΤ. εκατόν πέντε (105) Αξιωματικών Λ.Σ.-ΕΛ.ΑΚΤ., ειδικότητας Κυβερνήτη ή Μηχανικού, μπορούν από σήμερα 20/09/2021, ημέρα Δευτέρα, έως …\nΕξετάσεις υποψήφιων εκπαιδευτών χειριστών ταχυπλόων σκαφών 2ης ΠΕ.ΔΙ.Λ.Σ.-ΕΛ.ΑΚΤ έτους 2021\n17/09/2021 3:13 μμ.\nΠΕΔΙΛΣ εξετάσεις υποψήφιοι εκπαιδευτές ταχυπλόων\nΕξετάσεις υποψήφιων εκπαιδευτών χειριστών ταχυπλόων σκαφών 4ης ΠΕ.ΔΙ.Λ.Σ.-ΕΛ.ΑΚΤ έτους 2021\n17/09/2021 2:54 μμ.


Σελίδες: 1 ... 6 7  9 10 ... 16 Κάτω\nΑποστολέας Θέμα: Πρωτάθλημα Superleague 2 2019-2020 (Αναγνώστηκε 42959 φορές)\n« Απάντηση #175 στις: Παρ 23 Αύγ 2019 10:23 »\nΤην Τετάρτη αναμένεται να πραγματοποιηθεί η κλήρωση του πρωταθλήματος της Super League 2.\n«Με ενημέρωση των μελών του για τη συνάντηση με τον Υφυπουργό Αθλητισμού κύριο Λευτέρη Αυγενάκη σχετικά με τα θέματα ασφάλειας και καταπολέμησης της βίας, άνοιξε τη συνεδρίαση του διοικητικού συμβουλίου της Super League 2, ο πρόεδρος της Ένωσης κύριος Λεωνίδας Λεουτσάκος.\nΑκολούθως αποφασίστηκε να πραγματοποιηθεί νέο διοικητικό συμβούλιο την Τετάρτη 28/8/2019 στη 1 μ.μ., παρουσία των μετόχων των ομάδων. Στις 3 μ.μ. της ίδιας ημέρας, προτάθηκε να διεξαχθεί και η κλήρωση του Πρωταθλήματος. Όσον αφορά στο πρωτάθλημα της Κ19, πρόταση των ΠΑΕ, η οποία θα οριστικοποιηθεί στο προσεχές δ.σ., είναι η διεξαγωγή του σε δυο ομίλους με γεωγραφικά κριτήρια».\n« Απάντηση #176 στις: Παρ 23 Αύγ 2019 17:42 »\nSuperleague 2: Δεν πλήρωσαν το παράβολο συμμετοχής επειδή περιμένουν τις εξελίξεις με τα τηλεοπτικά – Αλλιώς θα τους... κλαίνε μέχρι και τα καβούρια!\nΗ φράση «και διηγώντας τα να κλαις» ταιριάζει γάντι στην υπόθεση που λέγεται αναδιάρθρωση των πρωταθλημάτων, η οποία πέρσι το καλοκαίρι μας απασχολούσε την ίδια εποχή, με τον Βασιλειάδη να... γκαζώνει για να την επιβάλλει. Όμως, αποδείχθηκε ότι τα πάντα είναι «χύμα στο κύμα» ή αν προτιμάτε έχτισαν παλάτια στην άμμο.\nΔεν είναι μόνο ότι ουσιαστικά ο Βασιλειάδης δεν εγγυήθηκε τα τηλεοπτικά συμβόλαια, δεν είναι ότι για τα προηγούμενα δόθηκε χρήμα με σκανδαλώδεις συμφωνίες και κόντρα στους κανόνες της αγοράς, δεν υπάρχει ούτε μελέτη για το τι είναι καλό για το ελληνικό ποδόσφαιρο. Και η μεγάλη γκάφα αποτελεί η δημιουργία μιας επιπλέον επαγγελματικής κατηγορίας, της Superleague 2.\nΣτη Superleague 2, λοιπόν, οι ομάδες δεν πλήρωσαν το παράβολο των 7.500 ευρώ για να συμμετάσχουν στο πρωτάθλημα, επειδή περιμένουν τα τηλεοπτικά δικαιώματα από την ΕΡΤ, άρα δόθηκε παράταση! Δεν ξέρουμε αν αυτή θα είναι η... στέγη τους, όμως αν δεν είναι, απειλούν να μην ξεκινήσουν.\nΣτην άλλη κατηγορία, τη Football League που από δεύτερη έγινε τρίτη στην τάξη αλλά δεν άλλαξε όνομα, όμως υπάρχει και Γ’ Εθνική που ουσιαστικά είναι Δ, προέκυψαν δυο κενές θέσεις, επειδή δεν δήλωσαν συμμετοχής ο Ηρακλής και ο Κρόνος Αργυράδων\n« Απάντηση #177 στις: Σαβ 24 Αύγ 2019 09:37 »\n50% μείωση απο αυτά που τους ειχε τάξει ο Βασιλειάδης θα πάρουν οι ομάδες, ελεγε χτες ο Πακλατζής στην ΕΤ3\nΑυτό σημαίνει γύρω στις 400 χιλιάδες\nΔεν ειναι και άσχημα για ενα τετοιο πρωτάθλημα!\n(θα βγουν απο την Μαλαισία λεφτα)\n« Απάντηση #178 στις: Κυρ 25 Αύγ 2019 19:51 »\nΗ αλλαγή του ΚΑΠ για τους ξένους της Super League 2\nΤην τροποποίηση του ΚΑΠ για την αναλογία ξένων και Ελλήνων στην ενδεκάδα είχαν ζητήσει οι ομάδες της Super League 2, μία αλλαγή που πέρασε και πλέον ο ΚΑΠ προβλέπει τη χρησιμοποίηση ως και 5 ξένων (μη κοινοτικών) και υποχρεωτικά τουλάχιστον 3 Έλληνες με δικαίωμα συμμετοχής στις Εθνικές ομάδες ή με ελληνικό διαβατήριο σε όλη τη διάρκεια του 90λεπτου.\nΜε λίγα λόγια, μία ομάδα μπορεί να έχει 5 ξένους, 3 κοινοτικούς και 3 Έλληνες στην ενδεκάδα της, αλλά θα πρέπει να είναι ιδιαίτερα προσεκτική στις αλλαγές της, καθώς Έλληνες αλλάζουν μόνο με Έλληνες αν είναι μόνο 3 στην ενδεκάδα, όπως επίσης και οι ξένοι δεν πρέπει να ξεπεράσουν τους 5.\nΓια να το φέρουμε αυτό στα μέτρα του ΠΑΣ Γιάννινα να σημειώσουμε ότι ξένοι είναι τέσσερις, οι Σεργκελασβίλι (Γεωργία), Νάουμετς (Ουκρανία), Κάστρο (Κολομβία) και Πίτου Γκαρσία (Αργεντίνος). Ο τελευταίος έχει ιταλικό διαβατήριο, αλλά θα πρέπει να το ανανεώσει για να πιάσει θέση κοινοτικού.\nΟι κοινοτικοί είναι επίσης τέσσερις οι Ράντοβατς (Βόσνιος), Κρίζμαν (Κροάτης), Πάντελιτς (Σέρβος), Λέο (Γάλλος).\nΜε τα τωρινά δεδομένα, δηλαδή, θα μπορούσαν και οι οχτώ να είναι ταυτόχρονα στην ενδεκάδα. Υπάρχει, πάντως, μία ακόμα ανοιχτή θέση ξένου, ίσως και δύο αν ο Γκαρσία τακτοποιήσει εγκαίρως τα χαρτιά του, αλλά σ’ αυτήν την περίπτωση θα πρέπει να υπάρχει προσεκτική διαχείριση στις αλλαγές.\nΟ προηγούμενος ΚΑΠ προέβλεπε ότι οι ομάδες της Β’ κατηγορίας υποχρεούνταν να έχουν 6 παίκτες στην ενδεκάδα τους με δικαίωμα συμμετοχής στην Εθνική ομάδα της Ελλάδας και το πολύ 3 αλλοδαπούς (μη κοινοτικούς). Κατ’ εξαίρεση μέχρι πέρυσι οι ομάδες που υποβιβάζονταν μπορούσαν να έχουν 5 αλλοδαπούς, να δηλώνουν στο Φύλλο Αγώνος 4 και να έχουν στην ενδεκάδα εως 3.\nΗ σχετική διάταξη του ΚΑΠ βρίσκεται ΕΔΩ άρθρο 19, παράγραφος 7.\n« Απάντηση #179 στις: Δευ 26 Αύγ 2019 09:09 »\nΕξωπραγματικά χαρακτηρίζονται τα ποσά που προβλέπει το προσύμφωνο της ΕΡΤ και με ομάδες χαμηλότερης κατηγορίας.\nΈνα παράδειγμα είναι η ομάδα της Τριγλίας Ραφήνας που θα αγωνιστεί στην δεύτερη εθνική κατηγορία και σύμφωνα με πληροφορίες, έχει λαμβάνειν το ποσό των 160.000 ευρώ, ενώ την ίδια στιγμή, 25 ταινίες Τζέιμς Μποντ κοστολογούνται 153.000 ευρώ.\nΠολύ μεγαλύτερα συμβόλαια, που προσεγγίζουν τις 800.000 ευρώ, προβλέπονται για ομάδες όπως ο Κισσαμικός και ο Απόλλωνας Πόντου με βάση την αρχική συμφωνία με την Super League 2\nΠηγή: iefimerida.gr - https://www.iefimerida.gr/politiki/kybernisi-apofasismeni-exoikonomisei-hrimata-ert\n« Απάντηση #180 στις: Δευ 26 Αύγ 2019 12:55 »\nΗ Τριγλια Ραφηνας παιζει στην Α ΕΠΣΑΝΑ.Φοβερη δουλεια εκανε ο δημοσιογραφος.\n« Απάντηση #181 στις: Τρι 10 Σεπ 2019 15:32 »\nSuper League 2: Σέντρα στις 29 Σεπτεμβρίου\nΤο πρωτάθλημα της Super League 2 αναμένεται να κάνει σέντρα στις 29 Σεπτεμβρίου, μετά από ψηφοφορία στο Δ.Σ της δεύτερης που έγινε την Τρίτη (10/9).\nΠαράταση 15 ημερών πήρε η έναρξη του πρωταθλήματος στην Super League.\nΗ διοργανώτρια αρχή πήρε την απόφαση να γίνει η σέντρα στις 29 Σεπτεμβρίου αντί για τις 15, όπως αρχικά είχε οριστεί μετά από ψηφοφορία λόγω του θολού τοπίου στα τηλεοπτικά δικαιώματα της κατηγορίας.\nΟ πρώτος της τελικής βαθμολογίας θα πάρει το απευθείας εισιτήριο για τη Super League 1, ο δεύτερος θα παίξει μπαράζ με τον 13ο της Super League 1 και οι δυο τελευταίοι θα υποβιβαστούν.\nH τελευταία αγωνιστική της κανονικής διάρκειας είναι προγραμματισμένη να διεξαχθεί στις 16 Φεβρουαρίου και τα πλέι-οφ και πλέι-άουτ που θα ακολουθήσουν να γίνουν μεταξύ 1 Μαρτίου-10 Μαΐου.\nΒεβαίως, σημαντικό ρόλο στην έναρξη του πρωταθλήματος θα παίξουν τα τηλεοπτικά. Σε περίπτωση που οι ομάδες δεν πάρουν όσα έχουν συμφωνηθεί με την ΕΡΤ (περίπου 800+ ο καθένας πλην των τριών που έπεσαν και διατηρούν τα συμβολαια τους), τότε η σέντρα θα αναβληθεί.\n« Απάντηση #182 στις: Τρι 10 Σεπ 2019 17:51 »\nΜε τις μαλακίες του Βασιλειαδη περυσι, παπαρια μπαλα θα δουμε φέτος.\nΣτο μεταξυ, δεν νοιαζει και κανέναν....\n« Απάντηση #183 στις: Τρι 10 Σεπ 2019 18:59 »\nΕντω μεταξυ η Δοξα Δραμας ζητησε παραταση της περιοδου μεταγραφων.\n« Απάντηση #184 στις: Τετ 11 Σεπ 2019 08:40 »\nΠαράθεση από: davelis στις Τρι 10 Σεπ 2019 17:51\nΠαράθεση από: pastakis στις Τρι 10 Σεπ 2019 15:32\nΈτσι ακριβώς Νταβέλη. Οι μαλακίες πληρώνονται. Θα δούμε στο τέλος από ποιον......\nΟ αρθρογράφος πιστεύει ότι θα πάρουν από 800 χιλιάρικα όλες οι ομάδες της ΣΛ2;\nΆμα είναι να τους τα δώσουν, τελικά καλύτερα θα είναι να μη δούμε ποδόσφαιρο φέτος...\n« Απάντηση #185 στις: Τετ 11 Σεπ 2019 12:26 »\nΟ αρθρογραφος μαλλον ηταν σε διακοπες για κανενα διμηνο και εχει χασει επεισοδια...\n« Απάντηση #186 στις: Τετ 11 Σεπ 2019 17:21 »\nΒόμβα: Πλαστή ενημερότητα κατέθεσε ο Απόλλων Καλαμαριάς!\nΟ ιστορικός Απόλλων Καλαμαριάς κατέθεσε πλαστή ενημερότητα προς την ΕΠΟ και πλέον κινδυνεύει από ποινή αφαίρεσης 6 βαθμών, μέχρι… αποβολή από την Football League.\nΣεισμό στην Football League και κατ’ επέκταση στο ελληνικό ποδόσφαιρο προκαλεί η αποκάλυψη του SDNA για την κατάθεση πλαστής ενημερότητας από τον Απόλλωνα Καλαμαριάς στην ΕΠΟ.\nΜε έγγραφο που απέστειλε (σήμερα Τετάρτη) η Γενική διεύθυνση εισφορών (ΕΦΚΑ) προς τους ποδοσφαιρικούς (και μη) εισαγγελείς ενημερώνει, πως η ενημερότητα που κατέθεσε το ιστορικό σωματείο του Απόλλωνα Καλαμαριάς στις 29/8 είναι πλαστή.\nΤον λόγο πλέον παίρνει η πειθαρχική επιτροπή της ΕΠΟ που καλείται να εξετάσει την υπόθεση και να γνωμοδοτήσει επ’ αυτής. Αν η ενημερότητα του προσφυγικού σωματείου είναι όντως πλαστή, τότε ο σύλλογος κινδυνεύει από ποινή αφαίρεσης 6 βαθμών από το πρωτάθλημα που πρόκειται να ξεκινήσει (το πιο ευνοϊκό σενάριο), μέχρι αποβολή από την Football League, κάτι που θα σηματοδοτήσει νέες εξελίξεις για το αν κάποια ομάδα πρέπει να πάρει την θέση του και ποια μπορεί να είναι αυτή.\n« Απάντηση #187 στις: Κυρ 15 Σεπ 2019 18:37 »\nΤα Τρίκαλα ζητούν τη θέση της Κέρκυρας!\nΛίγες ημέρες πριν από την έναρξη της Superleague 2, τα Τρίκαλα ζητούν με επιστολή τους στην ΕΠΟ να πάρουν τη θέση της Κέρκυρας, επικαλούμενοι οικονομικά προβλήματα που αντιμετωπίζει η ομάδα από το νησί των Φαιάκων.\nΟ ΑΟΤ αναφέρει στην επιστολή του ότι υπάρχουν ληξιπρόθεσμες οφειλές πως ποδοσφαιριστές και κάνει λόγο για ελλείψεις στο φάκελο που έχει καταθέσει η Κέρκυρα στην ΕΕΑ, ενώ παράλληλα ζητάει και την αναβολή του αγώνα Κυπέλλου με την Επισκοπή.\nΩραίο πρωτάθλημα.Δεν ξέρεις καν με ποιους θα γίνει στις 13 Σεπτεμβρίου.\n« Απάντηση #188 στις: Τρι 24 Σεπ 2019 13:12 »\nΜεγάλο «ψαλίδι» πρότεινε η ΕΡΤ –Προς οριστικό «λουκέτο» στη S.L. 2\nΗ Super League 2 περίμενε την ύστατη ώρα ότι θα βρισκόταν λύση με το τηλεοπτικό συμβόλαιο. Παρόλα αυτά είχε αποφασίσει να ξεκινήσει το πρωτάθλημα κανονικά το διήμερο 28,29 Σεπτεμβρίου και αν δεν έμπαιναν οι υπογραφές μετά και τη 2η αγωνιστική είχε σκοπό να κατεβάσει… ρολά. Ωστόσο, τα μαντάτα της Τρίτης (24/09) θέτουν εν αμφιβόλω την έναρξη.\nΣυγκεκριμένα, η ΕΡΤ έκανε πρόταση για μείωση 60% σε σχέση με το ποσό που προέβλεπε η αναδιάρθρωση, κάτι που οι ΠΑΕ αποκλείεται να αποδεχτούν. Την Τετάρτη (25/09), μάλιστα, προγραμματίστηκε έκτακτο συμβούλιο, ώστε τα μέλη της Super League 2 να ενημερωθούν σχετικά και να αποφασίσουν πώς θα αντιδράσουν.\nΔεδομένων των τελευταίων εξελίξεων είναι πολύ πιθανό η προγραμματισμένη για το Σαββατοκύριακο πρεμιέρα να αναβληθεί επ’ αόριστον. Υπενθυμίζεται ότι για πρώτη φορά το πρωτάθλημα θα ξεκινούσε φέτος χωρίς τηλεοπτική κάλυψη αγώνων…\n« Απάντηση #189 στις: Τρι 24 Σεπ 2019 15:17 »\nΡε σεις αλλάξτε τον τίτλο του θέματος, αυτό λέγεται μπ@υρδέλ@, δεν είναι πρωτάθλημα. Άρε μπετόβλακα πως σου την έφεραν έτσι? Μάλλον κατάλαβαν ότι είσαι παραδόπιστος και βρήκαν τρόπο να σε τιμωρήσουν. Εμείς τι φταίμε όμως να ζούμε τέτοιες στιγμές? Δε λέω έχουμε πολλά ΣΚ ηρεμίας, αυτό το ξέραμε γιατί κάθε χρόνο τα ίδια και χειρότερα γίνονται στη Β. Αυτά έπρεπε πέρσι να τα σκεφτείς!!!!\n« Απάντηση #190 στις: Τρι 24 Σεπ 2019 15:45 »\nΗ ΕΤ3 το σαββατοκυριακο θα μεταδοσει αγωνες για το πρωταθλημα της σπουπερ λιγκ την παλια γ εθνικη αρα μονο η σουπερ λιγκ2 ειναι χωρις συμφωνια.\n« Απάντηση #191 στις: Τρι 24 Σεπ 2019 22:06 »\nΛεουτσάκος: «Πρόεδροι σκέφτονται να παραδώσουν δελτία – Ας μην έκαναν την αναδιάρθρωση»\nΣε δηλώσεις που παραχώρησε ο Λεωνίδας Λεουτσάκος στον ΣΠΟΡ FM 94,6 φρόντισε να περιγράψει με… γλαφυρό τρόπο το οριακό του πράγματος αναφορικά με την κατάσταση που επικρατεί στο ζήτημα της μείωσης των εσόδων από τα τηλεοπτικά για τις ομάδες της Football League…\nΟ πρόεδρος της διοργανώτριας Αρχής ξεκαθάρισε πως οι ομάδες της τρίτης κατηγορίας «ζορίζονται» οικονομικά μετά την πρόταση της ΕΡΤ, με αποτέλεσμα να μην αποκλείεται μάλιστα ακόμα και η αποχώρηση τους από το πρωτάθλημα, σε κάποιες περιπτώσεις!\nΕνώ στάθηκε στην ανάγκη επέμβασης της ΕΠΟ για να λυθεί το ζήτημα και ευχήθηκε στο αυριανό Δ.Σ. αλλά και από την πλευρά της Κυβέρνησης να πρυτανεύσει η λογική και να παρθεί μια συνολικά σωστή απόφαση.\nΑναλυτικά όσα είπε ο Λεωνίδας Λεουτσάκος στον Κυριάκο Θωμαϊδη και την εκπομπή «Εφεση της Τρίτης»:\n«Είχαμε κάποιες συζητήσεις με την προηγούμενη διοίκηση και τον κύριο Δρόσο, ανταλλάξαμε επιστολές, είχαμε κάνεις συζητήσεις με αρκετές ομάδες. Είχαμε πει να γίνει μια λελογισμένη μείωση να αρχίσει το πρωτάθλημα. Τώρα ήρθε ένα χαρτί που λέει 60% μείωση. Είναι άδικο αυτό που γίνεται με αυτή την κατηγορία.\nΠέρυσι οι ομάδες μπήκαν σε μια αναδιάρθρωση και ρίξαμε χρήματα με σκοπό να έρθει αυτό το συμβόλαιο, που ήταν αρχικά πενταετίας, μετά μετατράπηκε σε τριετίας, αλλά τελικά έγινε για ένα χρόνο. Μετά κόπων και βασάνων προχώρησε αυτή η αναδιάρθρωση, μετά ήρθε η μείωση. Είχαμε ανοίξει δίαυλο επικοινωνίας με την διοίκηση, αλλά έφτασε η μείωση στο 60%. Οι ομάδες ενημερώθηκαν άμεσα, γιατί με τις επενδύσεις που έχουν κάνει και τα λεφτά που έχουν ρίξει το τελευταίο τρίμηνο είναι δύσκολο να προχωρήσει η κατάσταση.\nΟ κύριος Γραμμένος έχει ενημερωθεί και τώρα και νωρίτερα ότι θα υπάρξει πρόβλημα. Το πρόβλημα ήρθε τώρα, η ΕΠΟ θα πρέπει να πάρει θέση. Το κατανόησε και περιμένουμε να γίνουν κάποια τηλέφωνα για να στηριχθούν οι ομάδες. Είναι άδικο αυτό που έγινε. Ας μην έκαναν την αναδιάρθρωση, αν δεν μπορούσαν. Στο τραπέζι έκατσαν η Κυβέρνηση, η Super League κι εμείς τελευταίοι. Πέρυσι οι ομάδες της Super League 1 τα πήραν, εμείς δεν πήραμε ούτε ευρώ.\nΈχουμε προέδρους που σκέφτονται μέχρι και να παραδώσουν τα δελτία στην ΕΠΟ. Προέδρους από μεγάλες, ιστορικές ομάδες, από την επαρχία. Θεωρώ ότι θα πρυτανεύσει η λογική, αλλά οι ομάδες αποφασίζουν εγώ απλά στηρίζω τις επιλογές τους. Όταν τους τάζεις ότι θα πάρουν κάποια λεφτά και δεν τους τα δίνεις, τότε πως θα γίνει; Και στην πρώτη επαφή που είχαμε κάνει είχαμε πει 35% στην Super League και 65% σε εμάς και δεν έγινε τίποτα. Κάποιες ομάδες είχαν βάλει στα έσοδα τα εγγυημένα τηλεοπτικά και τώρα δεν μπορούν να πάρουν πιστοποιητικό συμμετοχής.\nΔεν μπορεί να αποκλείσει κανείς κάποιες ομάδες να κινηθούν νομικά εναντίον της ΕΡΤ. Ήδη από ότι ξέρω θα το κάνει ο Απόλλωνας Σμύρνης, που έχει συμβόλαιο».\n« Απάντηση #192 στις: Τετ 25 Σεπ 2019 12:51 »\nOσο δεν ξεκινά το πρωτάθλημα, υπάρχει ελπίδα να ανέβουμε....άσε που μέχρι τα Χριστούγεννα θα χουμε παρουσιάσει κ τη φανέλα για τα εκτός έδρας...\n« Απάντηση #193 στις: Τετ 25 Σεπ 2019 14:17 »\nμπορεί να προλάβουμε να πάρουμε σέντερ φορ πριν αρχίσει το πρωτάθλημα\n« Απάντηση #194 στις: Τετ 25 Σεπ 2019 16:33 »\nΞεκινάει κανονικά το πρωτάθλημα αυτό το Σαββατοκύριακο σύμφωνα με τα δημοσιεύματα με οριακή πλειοψηφία. Πάμε και βλέπουμε λοιπόν.\n2πλο το μόνο αποτέλεσμα στους μιναρες\n« Απάντηση #195 στις: Πεμ 26 Σεπ 2019 20:10 »\nΕΡΤ: «Δεν υπάρχει σύμβαση, δεν θα δείξουμε τους αγώνες»\nΤη δική της απάντηση έδωσε η ΕΡΤ στη διοργανώτρια αρχή της Super League 2 με επίσημη επιστολή της προς τον πρόεδρο Λεωνίδα Λεουτσάκο. Συγκεκριμένα, το Κρατικό κανάλι τόνισε ότι δεν υπάρχει καμία σύμβαση με τη Super League 2.\nΚάτι που σημαίνει ότι δεν υπάρχει και καμία νομική υποχρέωση να μεταδόσει τηλεοπτικά αγώνα του πρωταθλήματος.\nΑναλυτικά η επιστολη της ΕΡΤ προς τη Super League 2:\n«Προς τον Πρόεδρο Super League 2 και Football league\nκ. Λεωνίδα Λεουτσάκο\nΑγαπητέ κ. Λεουτσάκο\nΛάβαμε την από 25η Σεπτεμβρίου επιστολή σας με την οποία, αφού μας ενημερώνετε για την έναρξη του πρωταθλήματός σας την προσεχή Κυριακή, καλείτε την ΕΡΤ να μεταδώσει αγώνες της επιλογής της, Όπως γνωρίζετε, κάτι τέτοιο δεν είναι εφικτό, καθώς, όπως σας έχει διαμηνυθεί με το από 12 Σεπτεμβρίου ηλεκτρονικό μήνυμα, δεν αναγνωρίζουμε καμία νομική υποχρέωση μετάδοσης των αγώνων της Super League 2 και δεν έχει συναφθεί ανάμεσα στην ΕΡΤ Α.Ε. και τη Super League 2 καμία σχετική σύμβαση.\nΩς προς την οικονομική αντιπρότασή σας προκειμένου να υπογραφεί σύμβαση για την απόκτηση από την ΕΡΤ των τηλεοπτικών δικαιωμάτων των ομάδων της Super League 2, με λύπη διαπιστώνουμε ότι είναι μη ρεαλιστική για να επιτευχθεί οποιαδήποτε συμφωνία.\nΕξυπακούεται ότι εφόσον η διοργανώτριά αρχή σας αποφασίσει ότι μπορεί να συζητήσει στη βάση της πρότασης της ΕΡΤ, παραμένουμε στη διάθεσή σας.\n« Απάντηση #196 στις: Πεμ 26 Σεπ 2019 23:08 »\nΘα έχουμε αγωνιστική το ΣΚ είναι επίσημο;\n« Απάντηση #197 στις: Πεμ 26 Σεπ 2019 23:19 »\nΕτσι καταλαβα. Απλα δεν θα δειξει καποιον η ΕΡΤ\n« Απάντηση #198 στις: Παρ 27 Σεπ 2019 10:28 »\nΜόνο 2-3 νούμερα είναι ενδεικτικά για να καταλάβει κανείς ότι ακόμη και ο χαρακτηρισμός «σκάνδαλο» γι’ αυτήν την ιστορία μόνον υπερβολικός δεν είναι.\nΤην αγωνιστική περίοδο 2018-2019, δηλαδή επί κυβέρνησης ΣΥΡΙΖΑ, η ΕΡΤ κατέβαλε συνολικά για το πρωτάθλημα της Β’ Εθνικής κατηγορίας, 1.800.000 ευρώ, ενώ τις δύο προηγούμενες σεζόν (2016-17 και 2017-18), για το ίδιο προϊόν, πλήρωσε λιγότερα από 1,5 εκατ. ευρώ ανά σεζόν.\n« Απάντηση #199 στις: Παρ 27 Σεπ 2019 12:11 »\nΠαράθεση από: davelis στις Παρ 27 Σεπ 2019 10:28\nΑν δεν μείνει κάποιος μόνο στις ανακοινώσεις των ΠΑΕ, που λένε ότι δε βγαίνουν με τη μείωση 60% που τους προτείνει η ΕΡΤ μπορεί να τους δώσει και δίκιο.\nΆμα διαβάσεις όμως άρθρα όπως αυτό που πόσταρε ο Νταβέλης και δεις για τι ποσά μιλάμε σε πιάνει σύγκρυο.\n1,8 εκ. ευρώ (από 600 χιλ στον καθένα) δίνει η ΕΡΤ στους 3 που έπεσαν από την Α και 340 χιλ στους υπόλοιπους της Β και αντί να πουν και ευχαριστώ λένε ότι δεν κατεβαίνουν να παίξουν....\nΔηλαδή η ΕΡΤ προτείνει να πληρώσει 3 φορές περισσότερα για τα δικαιώματα απ΄ότι πλήρωνε μέχρι τώρα και αυτοί δεν είναι ευχαριστημένοι....\nΑς πάνε τότε να κάνουν άλλη δουλειά που θα τους αποφέρει περισσότερα....\nΣελίδες: 1 ... 6 7  9 10 ... 16 Πάνω


Θαν. Σκαργιώτης: Κάποια τραγούδια είναι πιο εύπεπτα, κάποια όπως τα δικά μου… βραδυφλεγή - Magnesia News\nΑρχική ΣΥΝΤΑΚΤΕΣ ΗΛΙΑΣ ΚΟΥΤΣΕΡΗΣ Θαν. Σκαργιώτης: Κάποια τραγούδια είναι πιο εύπεπτα, κάποια όπως τα δικά μου…...\nΘαν. Σκαργιώτης: Κάποια τραγούδια είναι πιο εύπεπτα, κάποια όπως τα δικά μου… βραδυφλεγή\nΓια τη νέα δισκογραφική δουλειά του, μίλησε στο «Ράδιο Ένα», ο πολλά υποσχόμενος τραγουδοποιός\nΔημοσιεύθηκε 16/02/2021 07:36\nΜε παραδοσιακή μελωδία, που «μπερδεύεται» με πιο σύγχρονα ακούσματα, ο Θανάσης Σκαργιώτης έρχεται με τη νέα του δισκογραφική δουλειά «Της Χαραυγής το Αχ», που κυκλοφορεί διαδικτυακά από την Ogdoo Music να μας ανοίξει νέους δρόμους και συναισθήματα. Ο γνωστός τραγουδοποιός μίλησε στο Ράδιο ΕΝΑ και στον Ηλία Κουτσερή για την πορεία του, την έμπνευσή του, αλλά και τον χρόνο που χρειάζονται τα δικά του βραδυφλεγή, όπως τα χαρακτήρισε, τραγούδια να αποτυπωθούν στο μυαλό και την καρδιά των ακροατών.\nΚυκλοφορούν και ακούγονται «Τα πουλιά της λήθης». Πότε κυκλοφόρησε αυτό το τραγούδι, ανήκει σε κάποιο δίσκο;\n«Τα πουλιά της λήθης», έχει γράψει τους στίχους ο πατέρας μου, ο Μάνθος Σκαργιώτης και έχει κυκλοφορήσει πριν μερικούς μήνες. Τώρα όμως το βγάλαμε ως μια ολοκληρωμένη δουλειά μέσα στο ψηφιακό άλμπουμ «Της Χαραυγής το Αχ» . Αυτός είναι ο δεύτερος δίσκος που μόλις κυκλοφόρησε και είμαι πολύ χαρούμενος. Έχει στοιχεία που αγαπώ, έχει παραδοσιακά στοιχεία, κάποια πιο δυτικά, ροκ κι ελπίζω να το αγαπήσει ο κόσμος, όπως το αγάπησα κι εγώ.\nΕκτός από τη γιαννιώτικη παραδοσιακή μουσική, υπάρχουν και τα διαφορετικά στοιχεία. Πόσο σας έχει επηρεάσει η παραδοσιακή μουσική;\nΟ πατέρας μου κατάγεται από ένα χωριό έξω από τα Γιάννενα και η μητέρα μου από ένα χωριό στη Μακεδονία, οπότε αυτό το δίπολο το κουβαλώ μέσα μου απ’ όσο με θυμάμαι.\nΕίναι δύσκολη η δημιουργικότητα σ’ αυτή την περίεργη όσο και δύσκολη εποχή;\nΣτον πρώτο εγκλεισμό που είχαμε, στην πρώτη καραντίνα, την όλη κατάσταση την πέρασα πιο…ελαφριά, δηλαδή δεν με είχε επηρεάσει τόσο πολύ, ήμουν πιο δημιουργικός. Επειδή είμαι κι άνθρωπος που αναζητά την εσωστρέφεια δεν με ενόχλησε αυτό που περνούσαμε και μπόρεσα κι έγινα δημιουργικός. Τώρα, στη δεύτερη αυτή περίοδο που διανύουμε, είναι διαφορετικά τα πράγματα. Ωστόσο έχουμε χρέος οι άνθρωποι που ασχολούμαστε με κάποια μορφή τέχνης τώρα να βγαίνουμε λίγο μπροστά, ακόμη και από τον εαυτό μας, να μας «τσιγλάμε» για να δώσουμε κάτι από μέσα μας, γιατί υπάρχει ανάγκη για όλους μας.\nΑυτό που νιώθετε δηλαδή είναι που το περνάτε και μέσα από τους στίχους, όσο και τη μουσική;\nΝαι, απλώς η μουσική μου βγαίνει πιο εύκολα, πιο αβίαστα. Ο στίχος για μένα είναι μια πιο δύσκολη υπόθεση. Πρέπει να καθίσω πάνω από ένα λευκό χαρτί για πολλές ώρες, πρέπει να διαβάσω. Θέλει πολύ μεγάλη συγκέντρωση. Πρέπει να προετοιμαστείς για να μπεις σ’ αυτή τη διαδικασία για να γράψεις κάποιο στίχο. Η μουσική είναι διαφορετικό. Μπορεί να καθίσω ένα βράδυ με την κιθάρα ακόμη και … στην τηλεόραση και θα μου έρθει πιο εύκολα μία μελωδία, ένα ρεφρέν, το οποίο θα το κρατήσω, θα το γράψω στο κινητό μου και μετά εάν με …«ξαναενοχλήσει» μετά από μερικές εβδομάδες ή μήνες σημαίνει ότι κάτι καλό υπάρχει, οπότε θα αρχίσω να δουλεύω πάνω σ’ αυτό για να δημιουργηθεί ένα τραγούδι.\nΣτο άλμπουμ «Της Χαραυγής το Αχ» έχετε συνεργαστεί και με άλλους ανθρώπους για τους στίχους και τη μουσική;\nΑυτή είναι μια πιο προσωπική δουλειά. Το άλμπουμ έχει εφτά τραγούδια και με εξαίρεση «Τα πουλιά της λήθης», που έχει γράψει το στίχο ο πατέρας μου, τα υπόλοιπα τα έχω γράψει εγώ και τους στίχους και τη μουσική. Παίρνω στίχους από συναδέλφους, απλά τις περισσότερες φορές ξεκινούν και βγαίνουν πρώτα οι μελωδίες και μετά πάνω στις μελωδίες αρχίζουμε και φτιάχνουμε στιχάκια και λέξεις, κάτι το οποίο παιδεύει τους στιχουργούς. Οπότε, πολλές φορές ξεκινάω κάτι και λέω πως θα το κάνω εγώ, ίσως γιατί αισθάνομαι και πιο ασφαλής, μπορεί να μην θέλω να παιδέψω τους συναδέλφους, αλλά είμαι πολύ ανοιχτός στο να πάρω στίχους από άλλους, αλλά και μουσικές.\nΘα περιμένουμε προφανώς κι άλλα πράγματα από εσάς;\nΔουλεύω κι άλλα πράγματα… και η μελωδία από «Τα πουλιά της λήθης» έχει γραφεί εδώ και πολλά χρόνια, απλώς πήρα απόφαση να το εκδώσω τώρα γιατί ήθελα να συνεργαστώ με τον Θύμιο Παπαδόπουλο, έναν εξαιρετικό καλλιτέχνη και ενορχηστρωτή και ήθελα εκείνος να παίξει τα πνευστά, τα κλαρίνα. Όμως η μελωδία προϋπήρχε 10-12 χρόνια. Αυτή τη στιγμή γράφω κι έχω γράψει και κάποια μισά τραγούδια, τα οποία θα είναι στον επόμενο, στον τρίτο δίσκο. Συνεχώς γράφω, αφήνω όμως ένα περιθώριο για να μπολιαστεί αυτό μέσα μου και μετά να πούμε ότι θα το εκδώσουμε.\nΑντίστοιχα και κάποια κομμάτια για να περάσουν στον κόσμο δεν θα πρέπει πρώτα να «ζυμωθούν» , να παίξουν καιρό, να μείνουν στο μυαλό του, να τα σιγοτραγουδά;\nΑκριβώς και είναι στη φύση και κάποιων τραγουδιών αυτή η διαδικασία. Κάποια τραγούδια πιο εύπεπτα , θα γίνουν πιο εύκολα γνωστά, κάποια είναι πιο … βραδυφλεγή και αυτό έχει να κάνει με τη φύση των τραγουδιών και τη δική μου.\nΠως ήταν η συνεργασία σας με την Πολυξένη Καράκογλου;\nΈψαχνα γυναικεία φωνητικά για τον δίσκο. Δεν την γνώριζα την Πολυξένη και ο Θύμιος Παπαδόπουλος μου τη σύστησε και γνωριστήκαμε στο στούντιο. Χάρηκα πάρα πολύ γιατί έχει έναν μοναδικό τρόπο να προσαρμόζεται σ’ αυτά που ακούει κι έχουμε «ανασάνει» μαζί. Οι δεύτερες φωνές δεν είναι εύκολη υπόθεση είναι μία ξεχωριστή τέχνη και σπάνια βρίσκεις τραγουδιστές και τραγουδίστριες που να την έχουν τόσο καλά και είμαι πολύ ευτυχής που βρεθήκαμε με την Πολυξένη.\nΟ τραγουδοποιός Θανάσης Σκαργιώτης καταθέτει τη νέα του ολοκληρωμένη δισκογραφική εργασία με τίτλο «Της Χαραυγής Το Αχ», που κυκλοφορεί ψηφιακά από το Ogdoo Music Group. Έχει προηγηθεί η επιτυχημένη κυκλοφορία του τραγουδιού «Μπερδέματα» που αποτέλεσε προάγγελο της κυκλοφορίας. Ο Θανάσης Σκαργιώτης είναι ένας πολυσύνθετος δημιουργός της νέας γενιάς με αξιόλογες σπουδές σε όλο το φάσμα των ειδών της μουσικής, στην εφαρμοσμένη στιχουργία και στη φωνητική και με επιπλέον εφόδιο την ευρύτητα της σκέψης που του εξασφάλισαν οι σπουδές του στη Φυσική. Με καταγωγή από τα Ιωάννινα και τη Θεσσαλονίκη μετουσιώνει τα ακούσματά του, τόσο από την έντεχνη, όσο και από την παραδοσιακή μουσική σε ένα σύγχρονο διακριτό μουσικό ιδίωμα, χαρακτηριστικό που τον καθιστά έναν ολοκληρωμένο δημιουργό που έχει πολλά να προσφέρει στην ελληνική μουσική σκηνή. Το album «Της Χαραυγής Το Αχ» αποτελεί μια μουσική γέφυρα ανάμεσα στον δυτικό ήχο και την πλούσια μουσική μας παράδοση που αποτελεί ανεξάντλητη πηγή έμπνευσης για τον τραγουδοποιό.


Σκάνδαλο Theranos: Ένοχη για απάτη η Ελίζαμπεθ Χολμς, το πρώην «χρυσό κορίτσι» της Σίλικον Βάλεϊ - Tromaktiko.gr\nΣκάνδαλο Theranos: Ένοχη για απάτη η Ελίζαμπεθ Χολμς, το πρώην «χρυσό κορίτσι» της Σίλικον Βάλεϊ\n4 Ιανουαρίου 2022 08:23\nΗΠΑ: Η ιδρύτρια της Theranos, Ελίζαμπεθ Χολμς, καταδικάστηκε για εξαπάτηση επενδυτών μετά από μία πολύμηνη δίκη ορόσημο στην Καλιφόρνια.\nΗ Ελίζαμπεθ Χολμς, καταδικάστηκε για εξαπάτηση επενδυτών μετά από μία πολύμηνη δίκη που απασχόλησε την επικαιρότητα, εντός και εκτός ΗΠΑ. Οι εισαγγελείς είπαν ότι η Χολμς είπε εν γνώσει της ψέματα για την τεχνολογία, όπως είπε ότι θα μπορούσε να ανιχνεύσει ασθένειες με μερικές σταγόνες αίμα.\nΟι ένορκοι έκριναν τον Χολμς ένοχη για τέσσερις κατηγορίες, συμπεριλαμβανομένης της συνωμοσίας για διάπραξη απάτης σε βάρος επενδυτών και τρεις κατηγορίες για απάτη μέσω εμβάσματος. Μετά απο μία διαδικασία που διήρκεσε πάνω από τρεις μήνες και κάπου 50 ώρες διαβουλεύσεων, οι ένορκοι αποφάνθηκαν –ομόφωνα– πως είναι ένοχη για απάτη σε βάρος επενδυτών, ωστόσο την απάλλαξαν από ορισμένες κατηγορίες, ενώ δεν συμφώνησαν για άλλες που της προσάπτονταν.\nΗ ίδια αρνήθηκε τις κατηγορίες, οι οποίες επισύρουν μέγιστη ποινή φυλάκισης 20 ετών η καθεμία. Αντιμετώπισε συνολικά 11 κατηγορίες και κρίθηκε αθώα για τέσσερις κατηγορίες που σχετίζονται με εξαπάτηση του κοινού.\nΗ Theranos, που κάποια στιγμή είχε αξία 9 δισεκατομμυρίων δολαρίων, ήταν κάποτε η αγαπημένη της Silicon Valley. Η εταιρεία υποσχόταν ότι θα φέρει επανάσταση στον κλάδο της υγειονομικής περίθαλψης, αλλά οι ισχυρισμοί της άρχισαν να ξετυλίγονται το 2015 μετά από έρευνα της Wall Street Journal που ανέφερε ότι η βασική τεχνολογία αιματολογικών εξετάσεων της δεν λειτουργούσε.\nΓια σχεδόν τέσσερις μήνες στη δίκη, η κριτική επιτροπή των οκτώ ανδρών και τεσσάρων γυναικών παρουσίαζε δύο εντελώς διαφορετικές αφηγήσεις της πρώην αυτοδημιούργητης δισεκατομμυριούχου που η πτώση της συγκλόνισε τη Silicon Valley.\nΚαλώντας περίπου 30 μάρτυρες, η εισαγγελία προσπάθησε να αποδείξει ότι η κυρία Χολμς ήξερε ότι το προϊόν που πουλούσε σε επενδυτές ήταν απάτη, αλλά παρέμενε προσηλωμένη στην επιτυχία της εταιρείας με κάθε κόστος.\nΣτη δίκη, πολλοί διευθυντές εργαστηρίου κατέθεσαν ότι είχαν ενημερώσει τη Χολμς για τα ελαττώματα στην τεχνολογία του Theranos, αλλά είχαν λάβει οδηγίες να υποβαθμίσουν τις ανησυχίες τους. Την ίδια στιγμή, είπαν, η Χολμ ςέλεγε στους επενδυτές ότι η τεχνολογία λειτουργούσε όπως είχε προγραμματιστεί.\nΗ Χολμς «επέλεξε την απάτη από την επιχειρηματική αποτυχία. Επέλεξε να είναι ανέντιμη με τους επενδυτές και τους ασθενείς. Αυτή η επιλογή δεν ήταν μόνο σκληρή, ήταν εγκληματική», δήλωσε ο εισαγγελέας Τζεφ Σένκ.\nΗ υπεράσπιση αντέκρουσε κάνοντας λόγο για μιας αφοσιωμένη επιχειρηματία, που έκανε πάταγο σε μια ανδροκρατούμενη βιομηχανία. Στην κατάθεσή της η Χολμς αναγνώρισε τα λάθη στη λειτουργία της εταιρείας της, αλλά υποστήριξε ότι ποτέ δεν εξαπάτησε εν γνώσει της ασθενείς ή επενδυτές.\nΗ υπεράσπιση κατηγόρησε επίσης τον Ramesh “Sunny” Balwani, τον πρώην επιχειρηματικό συνεργάτη και μακροχρόνιο φίλο της. Στη δίκη η Χολμς κατηγόρησε τον κατά 19 χρόνια μεγαλύτερό της Balwani, για συναισθηματική και σεξουαλική κακοποίηση – ισχυρισμούς που ο ίδιος αρνείται.


ΑΝΑΠΟΔΑΡΗΣ: Αυγούστου 2013\nΕΝΟΘΕΙΣΜΟΣ – ΜΟΝΟΘΕΙΣΜΟΣ – ΠΟΛΥΘΕΙΣΜΟΣ – ΑΘΕΙΣΜΟΣ\nΕΙΣΑΓΩΓΙΚΑ ΣΤΟΥΣ ΤΕΣΣΕΡΙΣ ΔΡΟΜΟΥΣ ΚΑΤΑΝΟΗΣΗΣ ΤΟΥ ΘΕΙΟΥ\nΣε αυτό το κείμενο αγαπητοί μου φίλοι θέλω να διασαφήσω τους τέσσερις τρόπους θέασης του θείου, τον αγνοημένο από την σημερινή εποχή «ενοθεϊσμό», τον κατεστημένο πια μονοθεϊσμό, τον συκοφαντημένο πολυθεϊσμό και τον αθεϊσμό, ο οποίος είναι η νέα μόδα.\nΕνοθεϊσμό ονόμασαν οι ιστορικοί των θρησκειών την πίστη σε ένα θεό, ο οποίος όμως εκφράζεται με την ύπαρξη πολλών θεών στην γη και τον ουρανό.\nΜονοθεϊσμός είναι η ύπαρξη ενός μόνο θεού και η ταυτόχρονη απόρριψη των πολλών εθνικών ή κοσμικών θεών ως κακοδαίμονες και αντίπαλοι του θεού με αρχηγό τους τον Σατανά ή διάβολο.\nΟ πολυθεϊσμός είναι η πίστη στην ύπαρξη πολλών θεών οι οποίοι είναι η έκφραση του ενιαίου σύμπαντος…\nενώ αθεϊσμός είναι η πίστη στην ανυπαρξία του θεού και των πνευματικών δυνάμεων, όπως η ψυχή ή οι δαίμονες.\nΘέλω αρχικά να κάνω σαφές ότι και οι τέσσερις αυτοί δρόμοι κατανόησης του θείου είναι σωστοί από κάποια άποψη αλλά λάθος όταν δεν κατανοούνται σωστά αλλά παρεξηγούνται καθώς εφαρμόζονται σε λανθασμένα συστήματα σκέψης. Κι αυτό συμβαίνει γιατί και οι τέσσερις αφορούν την πραγματικότητα του σύμπαντος κόσμου την οποία αν αγνοείς κάνεις λάθος εκτίμηση της ατραπού.\nΟ ενοθεϊσμός είναι η αλήθεια και σε αυτήν θα καταλήξει κανείς όταν βαδίζει όλους τους άλλους δρόμους. Ο πολυθεϊσμός είναι η υλική πραγματικότητα και ο τρόπος που το Ένα των ενοθεϊστών εκφράζεται μέσα από την πολλαπλότητα. Ο μονοθεϊσμός είναι έκφραση του διπλού κόσμου, όπως αυτός εντοπίζεται στον άνθρωπο, ο οποίος χωρίζεται στο μέσα και τον έξω άνθρωπο. Η είσοδος του ανθρώπου στην καρδιά απαιτεί την άρνηση του εξωτερικού εγώ. Ο αθεϊσμός είναι ο τρόπος μέσω του οποίου ο άνθρωπος που αναγνωρίζει το πνεύμα μέσα του και μέσα στην φύση ως ενιαία πραγματικότητα, απορρίπτει την αλήθεια των εξωτερικών θεών, απορρίπτει τον διπλό κόσμο του μονοθεϊσμού κι επιλέγει την ενότητα του σύμπαντος με τον εαυτό του.\nΟ μονοθεϊσμός μπορεί να εφαρμοστεί μονάχα στην εσωτερική μύηση του ανθρώπου και η απόρριψη των άλλων θεών έχει σκοπό να βοηθήσει τον άνθρωπο με ένα μονάχα θεό να κατοικίσει μέσα στην καρδιά του. Ο αθεϊσμός κατά τον ίδιο τρόπο έρχεται να καταστρέψει ακόμα και αυτόν τον ένα εσωτερικό θεό καθώς κατανοεί ότι το ένα που υπάρχει μέσα μας δεν είναι άλλο από το Ένα της φύσεως το οποίο ως απρόσωπο και άγνωστο βρίσκεται πέρα από την ύπαρξη και την ανυπαρξία. Ας δούμε όμως αυτούς τους τέσσερις δρόμους θέασης του θείου.\nΟι τέσσερις αυτοί δρόμοι στο θείο ξεκινούν με την πρώτη λογική σκέψη της ανυπαρξίας των εξωτερικών θεών, δηλαδή με τον αθεϊσμό και προχωρούν ξανά σε δεύτερη φάση με ένα ακόμα πιο αυστηρό αθεϊσμό, εκείνο που ενώνει τον εαυτό με το σύμπαν. Γι αυτό το λόγο θέλω να ξεκινήσω με τον αθεϊσμό. Είναι απαραίτητο για κάποιον που θέλει να κατανοήσει το θείο, να ξεκινήσει ελέγχοντας τα επιχειρήματα των αθεϊστών.\nΜου κάνει φοβερή εντύπωση το φρικτό μυστικό του πιστεύω του Καζαντζάκη, όπως αυτό παραδίδεται στο τέλος της ασκητικής του. Εγω και ο θεός είμαστε Ένα, κι αυτό το ένα δεν υπάρχει καταλήγει ο Καζαντζάκης… όμως την ανυπαρξία αυτή του Ενός πρέπει να την δούμε όπως είναι και όχι να την φανταστούμε σύμφωνα με τον υλικό κόσμο των φαινομένων. Δηλαδή πρέπει να παραδεχτούμε ότι το «μη είναι» της ενότητας ανθρώπου και θεού, οφείλετε μονάχα στην ασταμάτητη ροή του και όχι στην συγκεκριμένη ουσία του. Αυτό το Ένα δεν υπάρχει γιατί κάθε στιγμή πρέπει να γίνεται ξανά νέο, και ο αγώνας της ύπαρξης δεν σταματά ποτέ. Ο θεός του Καζαντζάκη χρειάζεται την συμπαράσταση μας για να ζει μέσα μας. Κάθε άλλη ανάγνωση της ανυπαρξίας του θεού είναι μηδενιστική και όχι η αλήθεια. Το παν υπάρχει ως γίγνεσθαι και όχι ως μια ακίνητη συγκεκριμένη ουσία. Το γίγνεσθαι αέναα αλλάζει μορφές, μεταβάλλεται και ποτέ δεν σταματά. Έτσι κατά κάποιο τρόπο δεν υπάρχει παρά μόνο μέσα στην καρδιά του ανθρώπου που συνεχώς προσπαθεί κι εργάζεται μαζί με το σύμπαν και όχι χώρια του.\nΕίναι δύσκολο για κάποιον να καταλάβει πως ο αθεϊσμός είναι μια μορφή κατανόησης του θείου. Ωστόσο κάθε μύηση του ανθρώπου στα μυστικά της φύσεως οφείλει να ξεκινά με τον αθεϊσμό, όπως αυτός παραδίδεται από τον Επίκουρό αλλά και τους μονοθεϊστές. Δηλαδή πρέπει ο άνθρωπος να κατανοήσει ότι οι εξωτερικοί θεοί δεν είναι παρά τα φαντάσματα της ανθρώπινης νόησης και όχι συγκεκριμένες μορφές και ουσίες καθώς η ανάγνωση των δυνάμεων της φύσεως είναι συμβολική και όχι κυριολεκτική. Οι θεοί του κόσμου είναι διαφορετικοί από λαό σε λαό κι από την μια εποχή στην άλλη ενώ τα δεδομένα του ανθρώπινου ψυχισμού και οι δυνάμεις της φύσεως παραμένουν οι ίδιες. Αρχικά λοιπόν πρέπει να κατανοήσουμε ότι όσα γνωρίζουμε για τους εξωτερικούς θεούς αλλά και για τον εαυτό που έχουμε χτίσει σύμφωνα με αυτούς, είναι ανύπαρκτα και φανταστικά. Εκείνο που πραγματικά υπάρχει βρίσκεται πίσω από αυτούς τους συμβολισμούς και μόνο με την απόρριψη των θρησκειών μπορούμε να φτάσουμε στην αλήθεια.\nΟι Επικούριοι ήταν τόσο άθεοι, όσο και οι Βουδιστές και όσο κάποιοι από τους πρώτους χριστιανούς. Όλοι αυτοί πίστευαν στην ύπαρξη των θεών, ως συμβολισμούς των φυσικών δυνάμεων, σεβόταν τους θεούς και δεν είχαν καμία διάθεση να τους πολεμήσουν ή να τους συκοφαντήσουν ως δαίμονες. Αυτό που έλεγαν ήταν πως ο άνθρωπος οφείλει με τα δικά του μέσα να παλέψει την ανθρώπινη μοίρα του και όχι με το να εύχεται στους θεούς. Τόνιζαν ακόμα πως ένας σοφός άνθρωπος που έχει κατακτήσει τον εαυτό του τον ζηλεύουν ακόμα και οι θεοί.\nΕκείνος που θα φωτισθεί και θα γνωρίσει τον εαυτό του θα ζήσει χωρίς φόβο, χωρίς τίποτα να διαταράξει την ευτυχία του. Οι θεοί δεν τον φοβίζουν, ούτε χρειάζεται την βοήθεια τους με συνεχή προσευχή.\nΈνας είναι ο θεός του καθενός από μας κάτοικος της καρδιάς μας και σε αυτόν οφείλομαι την προσοχή μας. Όπως λέει και ο ευαγγελιστής Ιωάννης στην πρώτη επιστολή του, ο θεός της καρδιάς μας είναι ο μεγαλύτερος από όλους τους θεούς του κόσμου και γνωρίζει τα πάντα. Αυτός είναι ο μόνος δάσκαλος για τον κάθε άνθρωπο, ο δικός του Κρίσνα (Χριστός), ο δικός του θεός.\nΑυτό το Ένα δεν υπάρχει, λέει ο Καζαντζάκης. Αυτό το Ένα βρίσκεται πέρα από την ύπαρξη και την ανυπαρξία… λένε οι σοφοί όλου του κόσμου. Αν ο κόσμος μας υπάρχει αυτό δεν υπάρχει, κι αν ο κόσμος μας δεν υπάρχει αυτό υπάρχει. Αυτός είναι ο Ενας θεός, για τον οποίο η ερώτηση αν υπάρχει ή όχι, δεν μας προσφέρει καμία απάντηση.\nΗ σημερινή πεποίθηση ότι οι Ιουδαίοι ανακάλυψαν την ιδέα του ενός θεού είναι πέρα για πέρα αναληθής και έχει επιβληθεί δια της βίας στην ανθρωπότητα ως μια πλάνη, η οποία είναι ο θεμέλιος λίθος του θρησκευτικού ολοκληρωτισμού. Σε όλες τις αρχαίες θρησκείες ανακαλύπτεις την ιδέα του ενός θεού που δημιούργησε το σύμπαν. Ενός θεού που στέκει μακριά από τις κοσμικές μεταβολές, αιώνιος και ανεξιχνίαστος.\nΈνας ύμνος από την Ριγκβέδα των Ινδών αναφέρει γι αυτόν τον θεό:\n«Το χρυσό έμβρυο αναπτύχθηκε στην αρχή, όταν γεννήθηκε έγινε ο μοναδικός κύριος των πραγμάτων. Συγκρατεί τον ουρανό και την γη. Ποιος είναι τούτος ο θεός, για να τον υπηρετήσουμε με την θυσία μας;\nΑυτός που δίνει πνοή και δύναμη, που στις οδηγίες του συμμορφώνονται ακόμη και οι θεοί, αυτός που σκιά του είναι ο θάνατος και ο μη θάνατος. Ποιος είναι τούτος ο θεός για να τον υπηρετήσουμε με την θυσία μας;»\nΘα μπορούσε εύκολα ένας χριστιανός να πεί, ο άγνωστος αυτός θεός είναι ο Χριστός. Ένας Ιουδαίος θα έλεγε ότι είναι ο Γιαχβέ. Ένας Ινδός θα έλεγε όμως ότι είναι ο Κρίσνα, ο γιός της Δεβάκι, ενώ για ένα Έλληνα ο θεός αυτός είναι ο Δίας κυρίως με τη μορφή του Διονύσου.\nΑυτή είναι η διαφορά της θρησκείας από την φιλοσοφία. Οι θρησκείες δίνουν μορφή στην υπέρτατη αλήθεια, την ονομάζουν και την κατακτούν με την πίστη. Η φιλοσοφία όμως δεν σταματάει να αναρωτιέται, ούτε παραδέχεται κάτι χωρίς αποδείξεις ή χωρίς χρήση της λογικής.\nΌταν λοιπόν οι φιλόσοφοι λένε ότι ο θεός δεν έχει ανθρώπινη μορφή, ούτε όνομα κανένα μπορεί να βρεθεί γι αυτόν, οι θρησκείες ανακαλύπτουν τον μοναδικό θεό πάνω στη γη, χαρίζοντας του ανθρώπινη μορφή και ονόματα. Για τους φιλοσόφους όμως είναι σημαντικό δεδομένο η ακατάληπτη και μυστήρια ουσία του ενός πρωταρχικού όντος. Αυτό είναι η απόλυτη ύπαρξη, το ακίνητο και αμετάβλητο ον των φιλοσόφων. Οι Ινδοί το ονομάζουν Βράχμα, οι Κινέζοι το λένε Ταό, οι Έλληνες φιλόσοφοι το ονόμασαν ανάλογα με την αίρεση τους, Αγαθό οι πλατωνικοί, Λόγο οι Στωϊκοί, μα όλοι το έλεγαν, Ον. Το ον, αυτό που πραγματικά υπάρχει ή άμα θέλει δεν υπάρχει. Λέγεται μάλιστα ότι η φιλοσοφία των Ελλήνων είναι κατά βάση οντολογική. Κυρίαρχη ιδέα του ελληνικού πνεύματος είναι ότι τα πάντα είναι ένα, ότι αυτό που υπάρχει είναι το υπέρτατο ον, το οποίο βρίσκεται πέρα από την ύπαρξη και την ανυπαρξία, πέρα από τον κόσμο των αντιθέτων.\nΤι είναι όμως το ον; Ο μοναδικός θεός των Ινδών, το Βράχμα όπως το αποκαλούσαν, είναι από τη φύση του άγνωστο, είναι ένα μυστήριο. Το Ταό των κινέζων, είναι το άγνωστο ένα από το οποίο προέρχονται όλα όσα υπάρχουν. Αν καθορίσεις το άγνωστο ένα και του δώσεις όνομα και μορφή, τότε ξεφεύγεις πολύ από την έννοια που είχαν οι αρχαίοι σοφοί για αυτό. Γιατί η μορφή και τα ονόματα χαρακτηρίζουν μόνο όσα υπάρχουν στον χρόνο ενώ το αιώνιο ένα ον είναι αμετάβλητο. Γι’ αυτό η ελληνική φιλοσοφία δια στόματος του Σωκράτη αποφάνθηκε: εν οίδα, ότι ουδέν οιδα.\nΆλλος ύμνος της Ριγκβέδα λέει:\n«Αυτό που μέσα του όλα εδώ κάτω συγκεντρώνονται και διασκορπίζονται, αυτό που πάνω του όλοι οι θεοί έχουν την έδρα τους, είναι αυτό που ήταν και θα είναι, είναι αυτό το ίδιο, μέσα στο αδιάφθορο, το υπέρμαχο στερέωμα.\nΤίποτα άλλο δεν είναι τόσο μεγάλο όσο Αυτό, ούτε πιο κρυφό, τούτο το Μοναδικό Μυστήριο, είναι Αυτό, που είναι η Τάξη και η Αλήθεια, το υπέρτατο Βράχμα των ποιητών!\nΤο σχήμα του δεν ανήκει στην περιοχή της οράσεως, έτσι κανείς δεν θα το δεί με τα μάτια του, πληροφορούμεθα γι αυτό από την καρδιά, τη νόηση, αυτοί που το γνωρίζουν γίνονται αθάνατοι.»\nΤον μοναδικό αυτό θεό, είτε στην θρησκεία, είτε στη φιλοσοφία, δεν θα τον δεις με τα μάτια σου, ούτε θα τον ακούσεις με τα αυτιά σου, όμως πληροφορούμαστε γι αυτόν από την καρδιά και το νου. Την αλήθεια αυτή παραδίδει και ο θεολόγος των Ελλήνων Ορφέας στον γιό του Μουσαίο.\n«Αφού στρέψεις τα βλέμματα σου προς τον θείον λόγον, να διαμένεις πλησίον αυτού, κατευθύνων προς αυτόν το νοερόν κάλυμμα της καρδιάς σου, και βάδιζε καλώς εις τον δρόμον σου, και παρατήρει τον ένα και μόνο πλάστην του κόσμου, που είναι αθάνατος.»\n«Εις δε λόγον θείον βλέψας, τούτω προσέδρευε, ιθύνων κραδίης νοερόν κύτος, ευ δ’ επίβαινε ατραπού, μούνον δ΄εσόρα κόσμοιο τυπωτήν αθάνατον.»\nΗ φιλοσοφία, αναλύοντας την ύπαρξη του σύμπαντος, έχει κάνει ένα σαφή διαχωρισμό. Από την μια έχουμε τον γεννημένο και μεταβαλλόμενο κόσμο που υπάρχει μέσα στον χρόνο και από την άλλη το αγέννητο και αμετάβλητο ον που υπάρχει στην αιωνιότητα.\nΑυτός ο διαχωρισμός αναπαράγεται στον κόσμο, έτσι έχουμε από την μια τις ουράνιες υπάρξεις, οι οποίες είναι δημιουργημένες σύμφωνα με το αιώνιο και αμετάβλητο ον και τις γήινες οι οποίες είναι μεταβαλλόμενες και θνητές. Ο ουρανός είναι εικόνα του αιώνιου όντος και η γη είναι η εικόνα του μεταβαλλόμενου χρονικού όντος. Και τα δύο όμως αυτά μέρη, ο ουρανός και η γη, δεν είναι παρά ο συνολικός εκδηλωμένος κόσμος. Ακόμα και τα άστρα, οι πλανήτες, ίσως κάποια μέρα καταστραφούν και ξαναγεννηθούν. Οπότε η αιωνιότητα των ουρανίων σωμάτων είναι εικόνα μόνο της πραγματικής αιωνιότητας του όντος. Λέμε ότι μόνο ο βράχος είναι αιώνιος, αλλά αυτό είναι μια σχετική δήλωση η οποία αφορά τις συνθήκες στη γήινη ζωή μας. Γιατί ξέρουμε ότι ούτε ο βράχος είναι αιώνιος, ούτε ο ήλιος, αλλά όλα όσα γνωρίζουμε κάποια μέρα θα καταστραφούν.\nΣτον ενοθεϊσμό λοιπόν το υπέρτατο και ακατάληπτο ΟΝ υπάρχει πέρα από την ύπαρξη και την ανυπαρξία, σε ένα χώρο που ο ανθρώπινος νους αδυνατεί να εισχωρήσει, χωρίς την μεσολάβηση της καρδιάς. Το υπέρτατο ένα είναι μέρα και νύχτα, είναι φως και σκότος, είναι ουρανός και γη, είναι άνδρας και γυναίκα. Αυτός ο μοναδικός θεός του ενοθεϊσμού δεν είναι εχθρός κανενός πλάσματος ή φυσικής δυνάμεως αλλά υπάρχει και δεν υπάρχει μέσα σε όλα τα πλάσματα. Υπάρχει μέσα στον ζωντανό άνθρωπο σαν ουρανός και θεϊκή πνοή και αποτραβιέται στην ανυπαρξία όταν το εκδηλωμένο ανθρώπινο ον φτάσει στο τέλος της ζωής του.\nΣτον Ιουδαϊσμό, πολλοί θεοί δεν υπάρχουν, υπάρχουν όμως πολλές δυνάμεις, εξουσίες, Σεραφειμ, Χερουβειμ, Αρχαγγέλοι, Αγγέλοι και τα λοιπά. Στην Βίβλο όμως αναφέρονται και οι πολλοί θεοί.\nΑναφερόμενος στον μονοθεϊσμό πρέπει να μιλήσουμε πρώτα για την πλάνη του μονοθεϊσμού η οποία και είναι άγνωστη, καθώς οι μονοθεϊστικές θρησκείες έχουν επιβάλλει το λάθος για σωστό και το ψέμα για αλήθεια. Όπως αναφέραμε στην προηγούμενη παράγραφο, ο ΕΝΑΣ απόλυτος θεός είναι πέρα από τον κόσμο των αντιθέτων και υπάρχει μόνο ως η έκφραση της αρμονίας. Στον μονοθεϊσμό των Περσών, των Ιουδαίων και των χριστιανών, ο Ένας θεός λαμβάνει πλέον την θέση του φωτός απέναντι στο σκοτάδι, της ύπαρξης της ζωής απέναντι στην ανυπαρξία του θανάτου. Ο θεός των Περσων Αχούρα Μάζντα, ο Γιαχβέ Σαββαώθ των Ιουδαίων ή ο Χριστός των χριστιανών είναι ο θεός του φωτός ο οποίος καταδιώκει τον αντίπαλο θεό, το σκότος και τον θάνατο. Το γεγονός αυτό σημαίνει ότι αυτό που αποκαλούν μονοθεϊσμό είναι στην πραγματικότητα δυϊσμός, καθώς υπάρχουν στην φύση δύο αντίθετες δυνάμεις, εκείνη του καλού θεού και εκείνη του κακού Σατανά. Η πραγματικότητα αυτή του διχασμένου κόσμου των μονοθεϊστών, εκφράζεται ολοκληρωτικά με την άποψη ότι μόνο ο καλός θεός του φωτός υπάρχει πραγματικά ενώ όλοι οι υπόλοιποι θεοί είναι ψεύτικοι και μάλλον κακοδαίμονες, υπηρέτες του αντιπάλου του θεού, δηλαδή του διαβόλου.\nΟ ψαλμωδός αναφωνεί, οι θεοί των εθνών δαιμόνια και ο ευαγγελιστής Ιωάννης θεωρεί ότι η γη εν τω πονηρώ βρίσκεται. Ο κόσμος των μονοθεϊστών υπάρχει ως κτίσμα έξω από την ενέργεια του απόλυτου Όντος και γι αυτό η φύση θεωρείται δαιμονική. Ακόμα και ο άνθρωπος ως πλάσμα της φύσεως, πρέπει σύμφωνα με τους χριστιανούς μονοθεϊστές να απορρίψει την φύση μέσα του, δηλαδή την θνητότητα του, δηλαδή τον ίδιο τον Σατανά κι αυτό θα το πετύχει βαπτιζόμενος στο όνομα του θεού του φωτός Σαββαώθ.\nΟ μονοθεϊστής έτσι απορρίπτει την μισή φύση του, την σκοτεινή του πλευρά, την οποία θεωρεί αντίπαλο του θεού. Αυτή η κατανόηση διευρύνει τον διαχωρισμό των αντιθέτων αντί να ενώνει τα αντίθετα σε μια αρμονική κοσμική αποκατάσταση, σύμφωνα με την ιδέα του απόλυτου όντος που υπάρχει πέρα από το καλό και το κακό.\nΗ θεραπεία αυτής της παρανόησης η οποία έχει επιβληθεί δια της βίας ως μοναδική αλήθεια, είναι η κατανόηση της πραγματικότητας, η οποία θέλει ΕΝΑ θεό αόρατο και αιώνιο, δίχως όνομα και μορφή, όπως ακριβώς τον περιγράφουν οι αρχαίες φιλοσοφίες και οι αρχαίες θρησκείες. Είναι δηλαδή απαραίτητο σαν άνθρωποι να πάψουμε να είμαστε διχασμένοι απορρίπτοντας την φύση μας και την εκδήλωση της φύσεως, η οποία παρουσιάζεται με τις πολλές μορφές των αντιθέτων.\nΟ μονοθεϊσμός εκφράζεται με δύο τρόπους στην κοινωνική του κατασκευή. Πρώτα ο μοναδικός θεός εξουσιάζει πλήρως τους πιστούς του και δεύτερον προσπαθεί με κάθε τρόπο να επεκτείνει αυτή την κυριαρχία στους υπόλοιπους λαούς της γης. Προφανώς ως σύλληψη η ιδέα του μονοθεϊσμού δεν είχε άλλο σκοπό παρά να επιβάλλει ένα τύραννο πάνω στην ανθρωπότητα. Η υπερβολή της αγαθότητας αυτού του μοναδικού θεού εκφράζεται με την υπερβολή των εγκλημάτων που διαπράττει. Ο μοναδικός θεός, εγκληματεί εναντίον των άλλων λαών αλλά και εγκληματεί εναντίον του λαού του.\nΗ θεραπεία λοιπόν από την βιαιότητα του μονοθεϊστικού ηλιακού θεού είναι η γνώση της αλήθειας τους Ενός απόλυτου όντος, όπως το περιγράφουν οι αρχαίες θρησκείες και φιλοσοφίες. Οι Ινδοί μπορούν να αναγνώσουν την αλήθεια στις Βέδες.\n«Είμαι η παγκόσμια θεότητα, πανταχού παρούσα, που εισδύει μέσα σε όλα τα όντα. Βρίσκομαι πάνω από τον ουρανό, πέρα από τη γη, κι αυτό που είναι το μεγάλο Ένα, αυτό είμαι εγώ. Κάνω πόλεμο για τους λαούς εναντίον των εχθρών τους και διασχίζω τον ουρανό και τη γη. Εκείνος που τρώει τροφές με την μεσολάβηση μου, καθώς και εκείνος που βλέπει, που αναπνέει, που ακούει χάρη σε μένα, και μολαταύτα δεν με γνωρίζει, είναι χαμένος.»\nΟι Κινέζοι μπορούν να αναγνώσουν τα δικά τους κείμενα τα οποία περιγράφουν την αδιαμφισβήτητη πραγματικότητα.\n«Ο ουρανός και η γη είναι τα μεγάλα πράγματα με μορφή, το γιν και το γιανκ είναι οι μεγάλες αναπνοές και το ΤΑΟ είναι αυτό που τα αγκαλιάζει όλα ανεξαιρέτως. Αυτό όμως δεν είναι παρά ένα όνομα που του δίνουμε για να δείξουμε πως είναι μεγάλο. Με τί όμως μπορείς να το συγκρίνεις; Να μιλάς γι’ αυτό και να του δίνεις ένα όνομα που δεν είναι παρά μιά λέξη σα σκύλος ή άλογο είναι να απομακρύνεσαι πολύ.» ΤΣΟΥΑΝΚ ΤΣΟΥ Κεφάλαιο 25 Ο Τσε Γιαγκ\nΤο Ταό που μπορεί να ονομασθεί δεν είναι το πρωταρχικό Ταό κι αυτό που μπορεί να ειπωθεί με λέξεις δεν είναι το άπειρο Ταο. Από το ανώνυμο ξεπήδησαν ο ουρανός και η γη και το ονομασμένο είναι η μητέρα όλων των πραγμάτων. (ταο τε κινγκ)\nΑκόμα και οι χριστιανοί μπορούν να αναγνώσουν την αλήθεια μέσα στα δικά τους κείμενα για τον ανώνυμο θεό των όλων ο οποίος είναι φυσικά διαφορετικός από τον επώνυμο θεό του Ισραήλ, τον Γιαχωβά, Σαββαώθ, Αλλάχ.\nΌνομα εστί σημασια ενός των πολλών. Όθεν ανόητον εστι το νομίζειν τον Θεόν, ένα όντα και μόνον, άλλον έχει όνομα. Το γαρ Θεός τούτο σημαίνει, τον άναρχον, τον τα πάντα ποιήσαντα δια τον άνθρωπο. Αγιος Αντώνιος Φιλοκαλία Παραινέσεις ρξβ΄\nΓια να καταστήσουμε σαφές λοιπόν το πρόβλημα, πρέπει να διευκρινίσουμε τί ακριβώς συμβαίνει. Οι αρχαίοι ενοθεϊστές γνωρίζουν ένα απόλυτο ον ως θεό το οποίο βρίσκεται εξω από τον κόσμο των αντιθέτων αλλα εκφραζόμενο με τις αντιθέσεις. Οι μονοθεϊστές όμως λαμβάνουν το ένα αντίθετο, το φως, την ζωή, τον ήλιο, το χαρακτηρίζουν θεϊκό και αφήνουν το άλλο αντίθετο ως την έκφραση του Σατανά, του διαβόλου, του δικέρατου σεληνιακού θεού. Η πραγματικότητα του διπλού κόσμου εμφανίζεται στην φύση και το σύμπαν αλλά αν απομονωθεί ως η μοναδική αλήθεια, αγνοεί την ενότητα και την έκφραση της ενότητας αυτής μέσα στην πολλαπλότητα των μορφών του Όντος ως υπέρτατη αρμονία.\nΣτην πορεία του ανθρώπου προς την κατανόηση του εαυτού, ο μονοθεϊσμός είναι απαραίτητος για την κατανόηση της δυνάμεως του εσωτερικού θεού. Όταν ο άνθρωπος επικοινωνήσει με τον εαυτό του, καμία άλλη θεότητα ή πνεύμα δεν μπορεί να τον διαφωτίσει παρά μόνο ο εντός του δαίμων. Αυτή είναι η έννοια του μονοθεϊσμού, η οποία δηλώνει ότι κανένας θεός του ουρανού ή της γης, δεν μπορεί να σε ενημερώσει για την αλήθεια σου, παρά μόνο ο εντός σου δαίμων. Η υπακοή που οφείλουμε σε αυτόν τον Θεό εντός μας είναι απαραίτητη και η μόνη που θα μας προχωρήσει προς την κατανόηση του δικού μας πνεύματος αλλά και του πνεύματος του κόσμου όλου. Μετά λοιπόν την αθεϊστική στάση μας, όπου απορρίπτουμε τις πλάνες των εξωτερικών θεών, προχωράμε με τον αυστηρό μονοθεϊσμό του εσωτερικού θεού, του ήλιου που φωτίζει τα σκοτάδια μέσα μας. Η διχασμένη ανθρώπινη φύση, σε μέσα κι έξω αλλά και η πολυδιάστατη πραγματικότητα ενώνονται στην δύναμη του ενός θεού που κατοικεί στην καρδιά των ανθρώπων αλλά και όλων των πλασμάτων και στην καρδιά του σύμπαντος κόσμου. Ο μόνος τρόπος να πλησιάσουμε αυτόν τον θεό είναι να τον ανακαλύψουμε μέσα μας. Αυτό είναι το νόημα του μονοθεϊσμού και αυτή η σωστή κατανόηση του. Αν αντίθετα περιοριστούμε στην διαμάχη με τους έξω θεούς ή στην διαμάχη με τον θεό του κόσμου, θα έχουμε ξεφύγει από τον δρόμο μας προς την καρδιά μας. Αυτή είναι η αλήθεια του μονοθεϊσμού και οποιος μετατρέπει τον μονοθεϊσμό σε ένα πόλεμο αντιθέτων, σε ένα δυϊσμό, απομακρύνεται πολύ από το μονοπάτι.\nΓια τους θεούς τι να πούμε εμείς οι άνθρωποι, που τόσα λίγα μπορούμε να καταλάβουμε από τον κόσμο γύρω μας, εφόσον ούτε οι αισθήσεις μας είναι τέτοιες που μπορούν να τους συλλάβουν, ούτε ο χρόνος που έχουμε στην διάθεση μας είναι αρκετός για να κατανοήσουμε τέτοια πνευματικά όντα. Αυτή ήταν η θέση των περισσότερων Ελλήνων φιλοσόφων, οι οποίοι ακόμα και όταν θεωρούσαν ότι πρωταρχική σημασία έχει η ανθρώπινη σκέψη και πράξη, όπως έκαναν οι Επικούριοι, παραδεχότανε την ύπαρξη των θεών και ποτέ δεν πρότειναν ένα πόλεμο εναντίον τους. Άλλωστε τα πάντα είναι πλήρη θεών και δαιμόνων, όπως έλεγε ο Θαλής ο Μιλήσιος.\nΗ πραγματικότητα του υλικού σύμπαντος εκφράζεται μέσα από πολλές συμπαντικές δυνάμεις και δεν περιορίζετε σε μία ή σε ένα ζεύγος αντιθέτων. Αυτός ο πολυθεϊσμός είναι το κόκκινο πανί για τον ταύρο του μονοθεϊσμού. Για τους μονοθεϊστές οι πολλοί θεοί είναι είδωλα, θεοί των εθνών και δαιμόνια κακά. Οι αρχαίοι όμως ενοθεϊστές θεωρούν πως οι πολλοί θεοί είναι η έκφραση του μοναδικού θεού στην υλική πραγματικότητα. Κάθε θεός είναι η μορφή του Κρίσνα αναφέρει η Μπαγκαβαντ Γκιτα των Ινδών. Κάθε θεός είναι η έκφραση του Ταο σύμφωνα με τους Κινέζους Ταοϊστές. Κάθε θεός είναι η έκφραση του συμπαντικού Λόγου σύμφωνα με την ελληνική φιλοσοφία.\nΗ διαφορά μεταξύ των ενοθεϊστικών και μονοθεϊστικών θρησκειών είναι στην στάση τους απέναντι στους πολλούς θεούς. Οι ενοθεϊστές Έλληνες, Κινέζοι και Ινδοί, δέχονται την ύπαρξη πολλών θεών, οι οποίοι αντιπροσωπεύουν στοιχεία και υποστάσεις του εκδηλωμένου κόσμου.\nΟι μονοθεϊστές όμως πιστεύουν ότι ο εκδηλωμένος κόσμος είναι ένα δημιούργημα του θεού. Κάθε υλικό σώμα κατά κάποιο τρόπο διοικείται από δύο δυνάμεις. Την κτιστή ενέργεια του θεού, η οποία κάποια στιγμή επαναστατεί εναντίον του θεού και ως δαιμονική έχει προσωπική άποψη και την άκτιστη ενέργεια του θεού, την αγγελική, η οποία επιστατεί πάνω από τα φαινόμενα ως η θεϊκή θέληση. Σύμφωνα με αυτή την κατανόηση όλοι οι θεοί του κόσμου είναι δαιμόνια και μόνο οι άγγελοι είναι καλά πνεύματα.\nΣτον Ιουδαϊσμό, πολλοί θεοί δεν υπάρχουν, υπάρχουν όμως πολλές δυνάμεις, εξουσίες, Σεραφειμ, Χερουβειμ, Αρχαγγέλοι, Αγγέλοι και τα λοιπά. Την ύπαρξη των πολλών θεών δέχεται και η βίβλος, εφόσον τους αναφέρει στη Γεννεση και στους Ψαλμους. Όταν ο Αδάμ έφαγε τον απαγορευμένο καρπό έλαβε την γνώση, Και είπε ο Κύριος ο Θεός, ιδού ο Αδάμ έγινε σαν ένας από εμάς ας τον διώξουμε μη φάει και από το δέντρο της ζωής και γίνει αθάνατος. Ο Θεός της Βίβλου αναφέρεται από τον Δαβίδ στους Ψαλμούς ως Θεός Θεών. (ΨΑΛΜΟΙ – 50) Οι Ιουδαίοι όμως θεωρούν τους Θεούς ως κατώτερους αγγέλους, όπως και το Κοράνι, το οποίο αναφέρει πως οι άγγελοι δημιούργησαν τον κόσμο κάτω από την θεϊκή εξουσία. (ΚΟΡΑΝΙ - Η ΒΟΥΣ - 27 Εκείνος έπλασε μέσω εμας όσα υπάρχουν στην γη.)\nΟι χριστιανοί αποδεχόμενοι το δόγμα της αγίας τριάδος, αποδέχονται τον πρώτο πληθυντικό αριθμό, ο οποίος είναι το τρία, αποδεχόμενοι έτσι την πολλαπλότητα ως έκφραση του θεού. Το σύμπαν δεν υπάρχει μονάχα σαν μια ουσία θεϊκή απομακρυσμένη από τον υλικό κόσμο. Το σύμπαν υπάρχει ως η αρμονία των αντιθέτων εκφρασμένη μέσα στην πολλαπλότητα και η αρμονία είναι ο ενοποιός συμπαντικός Λόγος. Το ένα είναι η ενοποιός μονάδα, το δύο είναι ο κόσμος των αντιθέτων και το τρία είναι αρχή μέση και τέλος, εκεί που όλα εκδηλώνουν την αρμονία μέσα στην πολλαπλότητα. Το μυστήριο του σύμπαντος κόσμου είναι πως το ένα υπάρχει ως πολλά και πως τα πολλά υπάρχουν ως ένα.\nΟι πολλοί θεοί υπάρχουν ως η εκδήλωση της υπερούσιας μονάδος.\nΟ Κρίσνα είναι ο μοναδικός θεός και αυτός διδάσκει την γιόγκα στον Αρτζούνα. Του λέει να διαλογισθεί στην καρδιά του, να στυλώσει το νου του στην κορυφή του κεφαλιού του. Αυτό που είναι όμως σημαντικό για τον Κρίσνα είναι να καταλάβει ο Αρτζούνα πως όλες οι υπάρξεις, θεοί και θνητοί, καλοί και κακοί, είναι ο Ενας Θεός, ο Κρίσνα.\nΗ βασιλεία των ουρανών είναι μέσα σου εκεί που κατοικεί ο ένας θεός της καρδιάς σου.\nΣτην ινδία τους δαίμονες τους αποκαλούν Ασούρας, όπως δηλαδή λένε τα καλά πνεύματα οι Πέρσες. Στην Περσική θρησκεία αποκαλούν τους κακούς δαίμονες Ντέβας, όπως αποκαλούν τους φωτεινούς θεούς οι Ινδοί. Κατά τον ίδιο τρόπο ο Ιουδαιοπερσικός μονοθεϊσμός αποκαλεί τα κακά πνεύματα δαίμονες και θεωρεί όλους τους θεούς των Ελλήνων και Ρωμαίων ως κακούς δαίμονες. Γι αυτή την καταστροφή της πραγματικότητας οφείλεται το εθνικιστικό μίσος και όχι μια κάποια αλήθεια που ανακάλυψαν οι μονοθεϊστές. Μόνο το μίσος εναντίον του πλησίον, το μίσος εναντίον του απίστου, μόνο αυτό είναι που δημιουργεί αυτή την εσφαλμένη κατανόηση, οδηγώντας τους μονοθεϊστές μακριά από την παγκόσμια αλήθεια και μακριά από τον εαυτό τους.\nΑναρτήθηκε από Nektarios F. Vasilakis στις 8:37 μ.μ.


Thread: multitemporal normalization\n10-02-2010, 10:02 AM #1\nΑπευθύνομαι στο φόρουμ γιατί γράφω ένα paper και δεν βρίσκω την μετάφραση ενός βασικού όρου/μεθόδου.\nΟ όρος που θέλω να μεταφράσω είναι το "Multitemporal Normalization".\nΜέχρι τώρα έχω μεταφράσει λέξη λέξη και δεν θα έλεγα ότι βγάζω κάποιο αποδεκτό αποτέλεσμα.\nMulti=πολύ, temporal=χρονικός, πρόσκαιρος, Normalization=κανονικοποίηση και method= μέθοδος\nH (ΜΤΝ) "Multitemporal Normalization" είναι μια μέθοδος για την ατμοσφαιρική διόρθωση μιας δορυφορικής εικόνας.\n10-02-2010, 10:05 AM #2\nΣτον τίτλο δε χρειάζεται να βάζεις τίποτα περισσότερο από τον όρο που ψάχνεις. Και τώρα εξαφανίζομαι σούμπιτη γιατί δε σκαμπάζω και πολύ απ' αυτά, θα έρθουν όμως οι ειδικότεροι, μην ανησυχείς\nEdit: αν και, ψάχνοντας λίγο στην ΙΑΤΕ, αναρωτιέμαι αν θα μπορούσαμε να πούμε πολυχρονική κανονικοποίηση και αν θα το καταλάβαινε κανείς...\nΚαλημέρα και καλωσόρισες κι από μένα!\nΠολυχρονική κανονικοποίηση θα έλεγα κι εγώ. Υπάρχει και ένα εύρημα εδώ για "πολυχρονικές δορυφορικές εικόνες".\n10-02-2010, 01:14 PM #4\nΚαλημέρα, καλωσήρθες. Αντιγράφω από το ΙΑΤΕ που είπε η Παλάβρα, να τα βλέπουμε:\nmultitemporal image = εικόνα πολλαπλών χρονικών δεδομένων\nmulti-temporal classification = πολυχρονική ταξινόμηση\ntest of multitemporal classification = δοκιμή πολυχρονικής κατάταξης\nmultitemporal per-segment method = πολυχρονική μέθοδος ανά τμήμα\nautomatic multitemporal mapping = αυτόματη πολυχρονική χαρτογράφηση\nΔηλαδή, αν θεωρείται ότι η πολυχρονική κανονικοποίηση θα κάνει φρύδια να σηκωθούν , υπάρχει η φλύαρη λύση της ερμηνευτικής μετάφρασης (ίσως σε παρένθεση): κανονικοποίηση πολλαπλών χρονικών ~ [συμπληρώστε με το καταλληλότερο ουσιαστικό από εδώ].\n10-02-2010, 01:33 PM #5\nΜε την ευκαιρία, επιτρέψτε μου να αναφέρω ότι πολλές φορές το multiple-κάτι στην αγγλόφωνη τεχνική ορολογία νομίζω πως αποδίδεται ακριβέστερα στα ελληνικά με το πολυ-κάτι και όχι με το πολλαπλο-κάτι.\nΔεν αναφέρομαι στη συγκεκριμένη περίπτωση κανονικοποίησης επειδή δεν ξέρω το ακριβές περιεχόμενο του όρου, αλλά π.χ. ο πιο πάνω όρος multitemporal image = εικόνα πολλαπλών χρονικών δεδομένων με κάνει να αναρωτιέμαι τι είναι ακριβώς αυτά τα πολλαπλά χρονικά δεδομένα και πού έγκειται η πολλαπλότητά τους (ενώ καταλαβαίνω εύκολα τα πολλά χρονικά δεδομένα).\n10-02-2010, 01:53 PM #6\nΕκτός από τη χρησιμότητα που έχει το «πολλαπλός» όταν το χρησιμοποιούμε στον ενικό (π.χ. πολλαπλή βοήθεια, πολλαπλή ηχώ, πολλαπλή επιτυχία), στην ορολογία και υπό την επίδραση των αγγλικών ενδεχομένως τα «πολλαπλά» είναι πλέον πολλαπλά και αναπόφευκτα. Μετά τις ερωτήσεις πολλαπλών επιλογών και τις κάρτες πολλαπλών διαδρομών ή το τρυπάνι πολλαπλών χρήσεων, η χρήση του πολλαπλός με τη σημασία του πολυάριθμος για να μεταφράσει το multiple, είναι μέρος της ζωής μας. Όταν ο άλλος βλέπει «multiple temporal», θα μεταφράσει «πολλαπλών χρονικών». Άλλωστε, άλλο «χρώμα» έχουν τα πολλαπλά τραύματα και άλλο ένα σκέτο πολλά τραύματα.


Έξι "Παπανικολήδες" πουλάνε οι Γερμανοί στην Ινδία - OnAlert.gr\nΈξι "Παπανικολήδες" πουλάνε οι Γερμανοί στην Ινδία\nΜετά από την Τουρκία και την Νότια Κορέα οι Γερμανοί είναι έτοιμοι να “βάλουν στο κλάμπ” των υποβρυχίων τύπου 214 και την Ινδία. Οι περιπέτειες που πέρασε η Ελλάδα με την ναυπήγηση των υποβρυχίων δεν αφορά τις χώρες που τώρα “παζαρεύουν” αφού εμείς πληρώσαμε την ανάπτυξη του προγράμματος και “φορτωθήκαμε” τα τεράστια προβλήματα και τις κακοτεχνίες των Γερμανών.\nΤο γερμανικό “ποίημα” για την πώληση έξι υποβρυχίων είναι βέβαια το ίδιο. Διαβάζοντας τις δηλώσεις του Δρ Gurnad Sodhi, που είναι Διευθύνων Σύμβουλος, της ThyssenKrupp Marine Systems (TKMS) στην Ινδία θυμόμαστε …τα δικά μας. Οι Γερμανοί εκθειάζουν τα υποβρύχια 214 για τις δυνατότητες που έχουν αλλά αποφεύγουν να αναφερθούν στα ελληνικά 214. Θα ήταν λογικό να προωθούν τα “προϊόντα” που έχουν ήδη πουλήσει αλλά να πουν τι στους Ινδούς;\nΗ περιπέτεια των ελληνικών υποβρυχίων 214 μόνο για…διαφήμιση δεν είναι. Και αν η ελληνική πλευρά χρόνια τώρα είχε εκμεταλλευθεί πιο δυναμικά την αδυναμία των Γερμανών να σταθούν σε άλλες αγορές με όσα είχαν κάνει στην Ελλάδα, ίσως το θέμα των υποβρυχίων -ίσως και των Ναυπηγείων Σκαραμαγκά- να είχε τελειώσει ήδη με θετικό τρόπο για τα συμφέροντά μας. Προς το παρόν εξακολουθούμε να ζούμε την απόλυτη αβεβαιότητα για την ολοκλήρωση του προγράμματος των καλύτερων συμβατικών υποβρυχίων του κόσμου, όπως λέγαμε όταν τα παραγγείλαμε.\nTags: ΥΠΟΒΡΥΧΙΑ 214,ΠΑΠΑΝΙΚΟΛΗΣ,ΠΙΠΙΝΟΣ,ΓΕΡΜΑΝΙΑ,ΚΟΡΕΑ,ΙΝΔΙΑ,ΔΕΛΤΙΟ,


Αρχηγός Σώματος αποστρατεύτηκε με 35 έτη και 7 μήνες και πήρε τη σύνταξη στις 29 Μαρτίου 2018 με έναρξη καταβολής από 1ης/1/2017. Με το παλιό καθεστώς θα έπαιρνε μικτά 2.609 ευρώ και 1.513 ευρώ καθαρά προ φόρου. Με το νόμο Κατρούγκαλου παίρνει 1.194 ευρώ μικτά και 1.123 ευρώ καθαρά. Η μείωση στα μικτά είναι 1.415 ευρώ (-54,2%) και στα καθαρά 390 ευρώ (-24,8%). Προσωρινή ανάσα είναι η προσωπική διαφορά 260 ευρώ που φεύγει τον Δεκέμβριο του 2018.\nΣτρατιωτικός που αποστρατεύτηκε με βαθμό σμηναγού, έχοντας 31 έτη και 4 μήνες υπηρεσίας, πήρε σύνταξη στις 29 Μαρτίου 2018, με έναρξη καταβολής από 28/12/2016. Με το παλιό σύστημα θα έπαιρνε μικτά 1.290 ευρώ και 1.135 ευρώ καθαρά προ φόρου. Με το νόμο Κατρούγκαλου η σύνταξη βγαίνει στα 835 ευρώ μικτά και 785 ευρώ καθαρά. Έχει μείωση 455 ευρώ (-35,3%) στα μικτά και 350 ευρώ (-30,8%) στα καθαρά. Προσωρινή ανάσα αποτελεί η προσωπική διαφορά 187 ευρώ που περιορίζει τη μείωση στα καθαρά στο 15,5% αλλά φεύγει όμως τον Δεκέμβριο του 2018 και η μείωση γίνεται 30,8%.


Αεροπορική εκδρομή Μονακό - Μιλάνο 6 ημέρες κωδ. 51S8 | Imagination Travel\nΧριστούγεννα - Πρωτοχρονιά στη Γαλλική Ριβιέρα & το Μιλάνο! 6ήμερη αεροπορική εκδρομή με αναχώρηση 23/12 & 30/12/2017! Μιλάνο - Μονακό - Νίκαια - Εζ - Κάννες - Σαν Πωλ ντε Βανς - Τορίνο - Κόμο - Λάκο Ματζόρε!Αεροπορικά εισιτήρια με Aegean, διαμονή σε ξενοδοχεία 4*, πρωινό, μεταφορές, ξεναγήσεις!\n1η ημέρα: Αθήνα - Μιλάνο - Μονακό\nΣυγκέντρωση στο αεροδρόμιο και πτήση για το Μιλάνο. Άφιξη, επιβίβαση στο πούλμαν και αναχώρηση για το Πριγκιπάτο του Μονακό. Άφιξη και περιήγηση στο πιο πυκνοκατοικημένο κράτος στον κόσμο. Θα δούμε το παλάτι των Μονεγάσκων, επίσημη κυβερνητική έδρα του Πριγκιπάτου και κατοικία της βασιλικής οικογένειας των Γκριμάνδι και τον επιβλητικό Καθεδρικό Ναό της Παναγίας. Τέλος θα επισκεφθούμε το Ωκεανογραφικό Μουσείο που διεύθυνε για αρκετά χρόνια ο διάσημος εξερευνητής Ζακ Ιβ Κουστό και θα έχουμε την ευκαιρία να γνωρίσουμε περισσότερα από 4.000 είδη ψαριών. Μεταφορά και τακτοποίηση στο ξενοδοχείο. Διανυκτέρευση.\n2η ημέρα: Μονακό - Νίκαια - Εζ\nΠρωινό στο ξενοδοχείο. Αναχώρηση για το μεσαιωνικό Εζ, όπου θα επισκεφθούμε το εργοστάσιο παραγωγής αρωμάτων Fragonard. Επόμενη επίσκεψη η κοσμοπολίτικη Νίκαια, πρωτεύουσα της Γαλλικής Ριβιέρα που θεωρείται ένας από τους παλαιότερους οικισμούς της Ευρώπης και πήρε το όνομα της προς τιμή της θεάς Νίκης. Στην πανοραμική περιήγηση θα διασχίσουμε την περίφημη λεωφόρο Des Anglais, που εκτείνεται κατά μήκος της παραλίας και πήρε το όνομά της από μια ομάδα Άγγλων τουριστών που κατά τον 18ο συνήθιζαν να περνούν εδώ το χειμώνα, λόγω του ήπιου κλίματος. Θα δούμε το εμβληματικό ξενοδοχείο «Negresco», θα περάσουμε από την κεντρική πλατεία της πόλης, την πλατεία Μασένα με το άγαλμα του Ποσειδώνα, στη συνέχεια την πλατεία Γκαριμπάλντι και τέλος θα δούμε τον Καθεδρικό Ναό της Νίκαιας αφιερωμένος στη Αγία Ρεπαράτη. Επιστροφή αργά το απόγευμα στο ξενοδοχείο μας. Διανυκτέρευση.\n3η ημέρα: Μονακό - Κάννες - Σαν Πωλ Ντε Βανς\nΠρωινό στο ξενοδοχείο. Αναχώρηση για την αδιαμφισβήτητη “βασίλισσα” της Κυανής Ακτής, τις Κάννες με την περίφημη Κρουαζέτ, έναν από τους πιο διάσημους δρόμους του κόσμου. Θα δούμε τα υπέροχα κτίρια, και τα υπερπολυτελή ξενοδοχεία, που χρονολογούνται από την εποχή της Μπελ Εποκ, καθώς και το Παλάτι του Φεστιβάλ των Καννών. Τέλος κατευθυνόμαστε προς ένα από τα πιο γραφικά χωριά της περιοχής, το Σαν Πωλ ντε Βανς. Περιπλανηθείτε στα στενά του σοκάκια με τα υπέροχα παλαιοπωλεία, αποδώστε φόρο τιμής στο Μαρκ Σαγκάλ, πιείτε το ρόφημα σας στα ιστορικά του καφέ και επισκεφθείτε το ίδρυμα Μεγκτ με την πλούσια συλλογή έργων επιφανών καλλιτεχνών της μοντέρνας τέχνης όπως ο Μιρό, ο Μπρακ και ο Σαγκάλ. Μη λησμονήσετε να ανεβείτε στο γοτθικό καθεδρικό ναό του χωριού όπου φυλάσσεται η Αικατερίνη της Αλεξάνδρειας, πίνακας που αποδίδεται στον Τιντορέτο. Επιστροφή στο ξενοδοχείο μας αργά το απόγευμα. Διανυκτέρευση.\n4η ημέρα: Μονακό - Τορίνο - Μιλάνο\nΠρωινό στο ξενοδοχείο. Αναχώρηση για το Τορίνο, μεγάλο καλλιτεχνικό και βιομηχανικό κέντρο της Ιταλίας, το μικρό Παρίσι όπως το λένε οι ντόπιοι, με την ιδιαίτερη αρχιτεκτονική μπαρόκ και Art Nouveau. Εδώ γεννήθηκε η βιομηχανία της Fiat και ο διάσημος καφέ Lavazza. Στην πανοραμική περιήγηση στο ιστορικό κέντρο της πόλης θα δούμε την Πλατεία Καστέλο, που περιτριγυρίζεται από πανέμορφα κτίρια όπως το Βασιλικό Παλάτι, το Παλάτι Madama, που φιλοξενεί κατά καιρούς διάφορες εκθέσεις και το Βασιλικό ανάκτορο Palazzina di cassia di Stupinigi. Χρόνος ελεύθερος. Αργά το απόγευμα άφιξη στο Μιλάνο, μεταφορά και τακτοποίηση στο ξενοδοχείο. Διανυκτέρευση.\n5η ημέρα: Μιλάνο - Κόμο - Λάκο Ματζόρε\nΠρωινό στο ξενοδοχείο. Αναχώρηση για το μαγευτικό Κόμο, το οποίο είναι αναμφισβήτητα μία από τις πιο ξεχωριστές πόλεις της Βόρειας Ιταλίας. Θα περπατήσουμε στο ιστορικό του κέντρο και θα θαυμάσουμε το καταπράσινο τοπίο που καθρεφτίζεται στα νερά της λίμνης Κόμο. Στη συνέχεια αναχώρηση για τη Στρέζα, πάνω στη λίμνη Λάκο Ματζόρε, την ωραιότερη λίμνη της Βόρειας Ιταλίας που τη στολίζουν τα καταπράσινα νησιά Ιζολα Μπέλα & Ιζολα Πεσκατόρε. Επιστροφή αργά το απόγευμα στο ξενοδοχείο μας. Διανυκτέρευση.\nΠρωινό στο ξενοδοχείο .Περιήγηση στο ιστορικό κέντρο της πόλης πρωτεύουσα της Λομβαρδίας. Θα δούμε τον περίφημο καθεδρικό ναό της πόλης, χτισμένο στα πρότυπα της γοτθικής αρχιτεκτονικής του 14ου αιώνα και θα περπατήσουμε στη γκαλέρια Βιττόριο Εμμανουέλε Β΄ με τις πολυτελείς μπουτίκ και τα σικ εστιατόρια, αφιερωμένη στον πρώτο βασιλιά της ομόσπονδης Ιταλίας. Ολοκληρώνουμε τη βόλτα μας στην ξακουστή Σκάλα του Μιλάνο, ίσως το θέατρο με την καλύτερη ακουστική στον κόσμο. Χρόνος ελεύθερος ως την ώρα που θα μεταφερθούμε στο αεροδρόμιο για την πτήση της επιστροφής μας.\nΟι τιμές για τις 23/12 είναι προσφορά για τις 10 πρώτες συμμετοχές. Μετά επιβάρυνση +50€ για κάθε ενήλικα και παιδί.\nΑθήνα - Μιλάνο Α3 660 08:20 10:00\nΜιλάνο - Αθήνα Α3 665 17:10 20:40